Google Pixel ελληνικό βίντεο παρουσίαση | Techblog.gr\nGoogle Pixel ελληνικό βίντεο παρουσίαση\nfeaturedtv Google Google Pixel\nΔευτέρα, 06/02/2017 · Κώστας Βλαχάκης featuredtv Google Google Pixel\nTechblogTV. Κρατάμε στα χέρια μας και σας παρουσιάζουμε το Google Pixel με Android 7 Nougat, οθόνη αφής 5 ιντσών τεχνολογίας Super AMOLED με ανάλυση 1920×1080 pixels, τετραπύρηνο επεξεργαστή Snapdragon 821, μνήμη RAM 4GB και ενσωματωμένη μνήμη 32GB (δεν δέχεται κάρτες μνήμης micro SD).\nΤο Pixel έρχεται με κάμερα 12.3 Megapixel με διπλό LED flash και δυνατότητα λήψης βίντεο 8 Megapixel, μπροστινή κάμερα 8 Megapixel και μπαταρία 2770 mAh (μη αποσπώμενη).\nΗ τιμή του είναι 849 ευρώ και μας το παραχώρησε το Πλαίσιο για την δοκιμή. Δείτε το βίντεο.\nΣτα ράφια θα μείνουν Κώστα όλα αυτά τα κινητά των 800 και 900 ευρώ! Λίγοι μπορούν να τα πάρουν στις μέρες μας. Άσε που πραγματικά δεν αξίζει να δίνει κανείς τόσα χρήματα για κινητό, τώρα πλέον που οι midrange συσκευές πετάνε!\nΠολύ ωραίο το βίντεο ως συνήθως και πολύ αναλυτική παρουσίαση. Όσο για το κινητό και την τιμή του μόνο ένα πράγμα μπορεί να ειπωθεί: ΧΑΧΑΧΑΧΑΧΑΧΑΧΑΧΑΧΑΧΑΧΑ!!!!\nΑυτό που λατρεύω στον Κ.Βλαχάκη είναι ότι σε αντίθεση με άλλους παρουσιαστές hands on κινητών λέει πάντα ( ή σχεδόν πάντα ) τα πράγματα με το όνομά τους. Δεν παίρνει δλδ το κινητό για να το διαφημίσει αλλά για να το παρουσιάσει με τα καλά του και τα κακά του. Respect Βλαχάκης!\nTώρα για το Pixel τι να πω…Αν κάποιος βάζει ως 1ο κριτήριο τα updates και διαθέτει πολλά φράγκα ας το πάρει. Όλοι οι υπόλοιποι μπορούμε να πάρουμε με τα μισά λεφτά μια ισάξια συσκευή. Ούτε τα updates ούτε η ελαφρώς καλύτερη κάμερα σε φως ημέρας δικαιολογούν την τιμή του κατά τη γνώμη μου. Την εμφάνιση ( χάλια για το γούστο μου ) δεν τη βάζω ως κριτήριο γιατί είναι υποκειμενικό θέμα.\nΕπιτέλους περιμένουμε παρουσιάσει και του sony xperia xz!!\nΊσως το πιο υπερτιμημένο smartphone που έχει βγει ποτε, με τα χαρακτηριστικά του και το design του το πολύ 550 να ξεκίναγε στο τραβηγμένο κιόλας\nΣτην Αμερικη 649 δολαρια, στη Ελλαδα 850 ευρω!\nΠροσωπικά δεν θα έδινα ούτε 300 ευρω για την συσκευή… Απο όλες τις απόψεις δεν με καλύπτει…\nΤο μόνο ελαφρυντικό ειναι οτι εχεις υποστήριξη updates !\nΠαιδιά είναι άσχημο!!\nΆσε που είναι κ πανάκριβο!!\nΔε πα να κάνει κ καφέ!! Δε θα κάνει τπτ!!!!\nΝομιζω κάτι άλλο γίνεται εδώ.. Πολλά λεφτά βγάζω θα λέει η google, ας κάνω κ ένα smartphone για να τα ξεπλύνω..\nΜα ποιός θα πάει να το πάρει αυτό το πράγμα απορω δλδ!! Σίγουρα κάτι παίζει..\nΑν έπεφτε η τιμή ίσως να είχε τύχη…\nΑν όλα τα κινητά έκαναν 800 ευρώ, σίγουρα θα διάλεγα αυτό επειδή είναι android και στοκ με όλα όσα συνεπάγεται. Ο,τι άλλο και να έχω δοκιμάσει, μετά από 3-4 μήνες αρχίζει να προβληματίζει η λειτουργία του. Για το συγκεκριμένο ξέρεις ότι και τρία χρόνια να το έχεις, θα δουλεύει το ίδιο καλά.\nΌμως επειδή όλα τα κινητά δεν έχουν 800 ευρώ, απορρίπτεται από την πρώτη στιγμή. Έχω το nexus 5x (245 ευρώ) και πραγματικά εδώ δε βλέπω το κάτι παραπάνω που θα με έκανε να το βάλω στο συρτάρι και να πάρω αυτό. Ίσως να είναι ελαφρώς πιο γρήγορο και να κρατάει περισσότερες εφαρμογές στη μνήμη, αλλά αυτά δεν αξίζουν τα 600 ευρώ παραπάνω.\nΗ εξωτερική εμφάνιση ποτέ δε με ενδιέφερε και τόσο. Με μία θήκη όλα ίδια είναι. Αυτή είναι η άποψή μου\nΕπιτέλους hands-on! Άντε να έρχονται και άλλα.\nΗ αμήχανη στιγμή… :\nΣυμφωνω απολυτα με Christo και vaggo..Αδικαιολογητη τιμη για ενα απο τα πιο υπερτιμημενα κινητα που το οποιο σωστα οπως αναφερουν τα παιδια,στα ραφια των καταστηματων θα παραμεινουν..Ασε μας ρε Google…Ωραια η παρουσιαση παρεπιπτοντως Κωστα\n@Gvirginia χαχαχαχαχαχαχα!!!!γέλασα με την ψυχή μου!!!!πράγματι άλλα ντ’άλλων έλεγε ο @Ιωάννης jb τόσο καιρό τώρα….την ίδια άποψη έχει και για τα Sony….πριν εμφανιστούν τα πρώτα crash και bugs!!! 😛\n@Ιωάννης jb σάμπως μου φαίνεται ότι δεν ξέρεις τι λες!\nΚώστα ωραίο hands on όπως πάντα. Απορώ γιατί τόσο καιρό τα εχεις σταματήσει.\n1.Αλλη μια φορά ο ορισμός του hands on\n2 . Χαίρομαι αφάνταστα που οι αναγνώστες του techblog.gr είναι από τους πιο υποψιασμένος και δε μασάνε από διαφήμιση και έχουν τη γνώμη τους. Ακόμα και οι διαφωνίες που έχουν σε μάρκες λογισμικά και οτιδήποτε, χρήσιμες ειναι\nΧίλιες φορές καλύτερο σε design και αίσθηση συσκευής και τουλάχιστον ισάξιο σε hardware δύναμη (ίδιος επεξεργαστής, καλύτερη μπαταρία) το OnePlus 3T.\nΚαι μάλιστα – το κυριότερο – ΜΕ ΤΑ ΜΙΣΑ ΧΡΗΜΑΤΑ !!!!!!!\nΖητημα να το πήραν 25 ατομα στην ελλαδα…\n@nick2010 Υπάρχουν 2 εκδόσεις του SD 821. Είναι ουσιαστικά ο ίδιος επεξεργαστής απλά στην μία περίπτωση είναι υπερχρονισμένος (oneplus 3t, Mi 5s και στην άλλη όχι (pixel)\nΡε βιρτζινια δεν έχω πει πουθενά ότι μου άρεσε εμφανισιακά!!! Εδώ στο βίντεο που βλέπουμε μου φαίνεται πολύ χειρότερο κ από τη στιγμή που για μένα το design (ειδικά από πίσω είναι πολύ κάπως..) μετράει πολύ…. εκφράζω αυτή την άποψη!!\nΔλδ τι κάθεσαι κ ψάχνεις έπαθα πλάκα!!\nΕγώ ήμουν περισσότερο θετικός στην αρχή διότι είδα πολύ κραξιμο από κάποιους κ θεωρώ ότι πρώτα πρέπει να δεις κάτι έστω κ από hands on, κ μετά να κρίνεις!!!\nΝομίζω πως είναι δικαίωμα μου να αλλάξω άποψη για ένα προϊόν όταν το δω καλύτερα…\nΑν μπορέσεις κάποια στιγμή , κάνε ένα unboxing και ένα αναλυτικό review στο ALCATEL IDOL 4 για να δούμε πως είναι και αν αντεπεξέλθετε καλά στης δυνατότητες του !!!!!!!\nΕντάξει τεράστιο respect στην Virginia !! H κοπέλα είναι θεότητα, μιλάμε για το απόλυτο ξεμπρόστιασμα. Να πούμε στον jailbreak ότι οι πάλαι ποτέ δηλώσεις του περί pixel είχαν θεοποιήσει το κινητό στον απόλυτο βαθμό. Τώρα με ένα μόνο hands on άλλαξε 180 μοίρες την άποψη του και δεν αναφέρθηκε μόνο σε εμφάνιση (όπως χτυπιέται ) αλλά και σε τιμή (συμφωνώ) και παράλληλα απαξιώνει πλήρως το κινητό σε όλους τους τομείς αποκαλώντας το “αυτό το πράγμα ” ενώ σε προηγούμενες δηλώσεις του το αποθέωνε. Εντάξει το παιδί είναι από άλλο πλανητη, εμφανώς κάτι δεν πάει καλά μαζί του.\nΣτα του θέματος τώρα, το κινητό είναι όντως πανάκριβο αλλά θεωρητικά δικαιολογείται όλο αυτό. Αναβαθμίσεις για τουλάχιστον 2 χρόνια οι οποίες μάλιστα δε θα κάνουν το κινητό να κολλάει (βλέπε iPhone 5 με iOS 10). Η ομορφιά είναι εντελώς υποκειμενική, απίστευτα γρήγορο που κοντράρει άνετα iPhone 7, η καλύτερη φωτογραφική αυτή τη στιγμή στην αγορά σύμφωνα με τον επαγγελματία dxomark, πολύ καλή οθόνη αλλά μεγάλη η έλλειψη την αφαίρεση κάρτας sd. Στα 700€ ωστόσο η τιμή θα είχε καλύτερη δικαιολογία\nΗ τιμολόγηση ήταν σίγουρα μια προσπάθεια να ανταγωνιστεί την Apple. Απέτυχε παταγωδώς.\nΟύτε πολυτέλεια διαθέτει, ούτε καινοτομία. Αυτός που αποφάσισε να βγει αυτό το κινητάκι στην αγορά σε αυτή την τιμή, ρισκάροντας τη φήμη της Google, καλύτερα να παραιτηθεί και να πάει να πουλάει μεταχειρισμένα αυτοκίνητα…\nΠροσωπική άποψη: μέτρια προς χάλια εξωτερική εμφάνιση, 850 ευρώ είναι πάρα πολλά για ένα κινητό που εξωτερικά είναι άσχημο. Επίσης για όσους αναρωτιουνται γιατί η Google ανέβασε τόσο πολύ πλέον την τιμή, ο λόγος φυσικά είναι ότι το Android παίζει μπάλα πλέον με μόνη αντίπαλο την Apple και το IOS. Οπότε Google και Apple διαμορφώνουν πλέον μαζί τις τιμές προς τα πάνω, χωρίς να έχουν ουσιαστικά τρίτο αντίπαλο ώστε ο ανταγωνισμός να τις αναγκάσει να ρίξουν τις τιμές. Όσο υπήρχε η Microsoft ενεργά στο παιχνίδι, ουσιαστικά οι τιμές όλων των λειτουργικών διαμορφώνονταν προς τα κάτω. Από την στιγμή που τα Windows Phone οδεύουν προς αφανισμό το Android πλέον παίζει με το IOS και μόνο αποκλειστικά, άρα έχουμε εκτόξευση τιμών.\nΔεν εγινε αναφορά ουτε στο google assistand ουτε στο unlimited photos στο cloud…..ουτε στον pixel launcher οουτε σε chat support….\nΔεν καταλαβαινω γτ να ειναι καγκουρας αυτος που θελει να εχει ασφαλη συσκευη με security updates…\nΔλδ στην apple και εκει καγκουρες ειναι?\nΗ συσκευή θα ήταν καταπληκτική αν κόστιζε μέχρι 450€(και πολλά λέω). Στην τιμή που το πουλάει η Google είναι να γελάει ο κόσμος. Προφανώς και θεώρησε η Google ότι αν βάλει την τιμή στα ίδια επίπεδα με το iPhone αυτομάτως θεωρεί κάποιος ότι πρόκειται για μια premium συσκευή ανώτερη απο τις υπόλοιπες ( όπως γίνεται και με το μηλαρακι δηλαδή). Αυτό που μάλλον της διαφεύγει είναι ότι android συσκευές όμως κυκλοφορούν άπειρες κάθε χρόνο ενώ οποίος θέλει να πάρει iPhone έχει μονο μια επιλογή. Όταν κυκλοφορούν συσκευές σαν τα s7,s7 edge, one plus 3t, p9 κλπ στα μισά χρήματα απο το pixel ειλικρινά δεν μπορω να διανοηθω πως γίνεται κάποιος να αγοράσει αυτή τη συσκευή στα χρήματα που ζητάνε…\nΜε 299 το αγόραζα. Με 300 όχι.\nΑντρέα δε χρειάζεται πολλή σκέψη. Στα άρθρα τα οποία ανέφερε η Βιργινία ο Jailbreak δεν ειπε σε κανένα ότι δεν του άρεσε η εμφάνιση του κινητού. Πόσο μεγάλη διαφορά έχει η εμφάνιση από τις φωτογραφίες (που είχαν ανακοινωθεί επίσημα) και το βίντεο το οποίο παρουσίασε ο κ. Βλαχακης; Να το πιάσει στα χέρια του ναι, να πω ότι όντως θα έχει διαφορά από τις φώτο. Αλλά εδώ είδε απλά μόνο ένα βίντεο. Επίσης, είχαν ανακοινωθεί τα χαρακτηριστικά του κινητού στο παρελθόν κι έλεγε ότι είναι το καλύτερο κινητό με την καλύτερη κάμερα κι ας έχει f 2.0 και τέτοια και τώρα είναι σα να έχουν σβηστεί όλα αυτά και να μην γράφτηκαν ποτέ καθώς απαξιώνει πλήρως το κινητό από ένα μόνο απλό hands on! Πάτησε μάλιστα ακριβώς πάνω στη γραμμή του hands on, είπε δηλαδή ακριβώς ότι είπε ο κ. Βλαχακης πιο καυστικά όμως. Λες και δεν έχει δική του γνώμη αλλά η τελευταία κινείται από τρίτους. Οπότε όλα αυτά λένε πολλά.\nΕπίσης να του απαντήσω όπως εκείνος κρύβεται πίσω από ένα πληκτρολόγιο xperia και γράφει αλλά λίγα να αγαπιόμαστε έτσι κι εμείς κάνουμε το ίδιο κάνοντας το όμως πιο αντικειμενικά.\nhayate.. Παιδάκι μου σου έχω κάνει τίποτα??\nΤρελό είσαι?? δε βλέπεις πως λέω οτι ακόμα κ καφέ να κάνει έτσι όπως το βλέπω στο βίντεο δε μου αρέσει??\nΕσύ τι καταλαβαίνεις; Γιατί σου ακούγεται κάπως??\nΜάλλον το μυαλό σου είναι κ αυτό κάπως!!\nΕννοείται πως συνεχιζω να πιστεύω οτι είναι κορυφή σε αρκετούς τομείς άλλωστε αυτό φαίνεται κ στο βίντεο…\nΈχω το Nexus 5X και κάνει ακόμη καλά τη δουλειά του…. Ίσως σε καμία 4-5 χρόνια όταν πέσει αρκετά η τιμή θα αξίζει η αγορά του.\n@Kostas K. Έχεις δίκιο πολύ σωστά !\nΗ Google επενδύει σχεδόν αποκλειστικά πάνω στο θέμα “updates”, καθώς σε όλα τα άλλα δεν έχει να επιδείξει κάτι το καλύτερο από τον ανταγωνισμό.\nΚαι ΔΥΣΤΥΧΩΣ βλέπει Apple και κάνει αντίστοιχες ταρζανιές με τις τιμές, χωρίς να υπολογίζει ότι στο android παίζουν πολλές συσκευές με ισάξια και ίσως καλύτερα χαρακτηριστικά, στα μισά χρήματα, ενώ στο iOS – καλώς ή κακώς – δεν υπάρχει ανταγωνισμός.\nΕμενα μου αρεσει, top camera (και σε DxOMark), γρηγορο, ομορφο (το εχω πιασει στα χερια μου και δεν κρινω απο φωτος και βιντεο) και δεν βλεπω κατι που να του λειπει. Η τιμη για μενα ειναι λιγο τσιμπιμενη αλλα οταν βλεπω αλλες συσκευες να ειναι περιπου στα ιδια χρηματα και να προσφερουν εστω ελαχιστα λιγοτερα, τοτε το δικαιολογω. Αν διεθετα τοσα θα το επαιρνα.\nΌταν λέτε κάποιοι η Google επενδύει στο θέμα “αναβαθμίσεις” τι εννοείτε;\nΓια 2 άντε 2,5 χρόνια δεν είπε οτι θα δίνει;\nΤόσα δίνουν και οι άλλοι…εγώ απλά βλέπω οτι όλοι έχουν λαλήσει ΤΕΛΕΙΩΣ.\nChristosT, ψάξου εσύ καλύτερα, κι αστους άλλους ΤΕΛΕΙΩΣ.\nΌσο για το pixel, eσύ βλέπεις οι υπόλοιποι να δίνουν android updates τόσο άμεσα όσο η google ??? Δε νομίζω… Ακόμη κι όταν υπάρχουν κι έχουν διαπιστωθεί προβλήματα τα updates στις άλλες εταιρείες (Samsung, LG, Sony, Motorolla κλπ.) αργούν και πάνω από χρόνο. Την 7.1.1 πόσες συσκευές – εκτός google – τη φορούν σήμερα πχ. ???\nTα 2-2,5 χρόνια δεν μου λένε τίποτα, γιατί μετά από 2 χρόνια max σχεδόν όλοι (τουλάχιστον εδώ μέσα) έχουμε περάσει σε άλλη συσκευή και μάλιστα υπάρχουν περιπτώσεις που ακόμη και μεγάλες εταιρείες, μέσα σε περίοδο 2 χρόνων, δεν έχουν αλλάξει καν στην επόμενη έκδοση android.\nΗ Google όλα αυτά τα ξέρει και “χτίζει” πάνω σε αυτή την αποκλειστικότητα. Για να μη σου πω ότι στο μέλλον δεν αποκλείω και exclusive android εκδόσεις μόνο για συσκευές της Google.\n@nick2010 όταν κάποιος μου δίνει συμβουλή δεν έχω ΠΑΡΑ ΝΑ ΤΟΥ ΔΩΣΩ όπως και σε σένα.\nψάξου εσύ καλύτερα, κι αστους άλλους ΤΕΛΕΙΩΣ.\nΗ Google εξευτελίστηκε μόνη της με τις δηλώσεις της.\nΌταν βγάζεις τα μάτια σου μόνος σου βοήθεια μην ζητάς απο τους άλλους.\nΤα υπόλοιπα που λές είναι φαντασίες. Τί 2 και τί 2,5 και 1/4 χρόνια. Μας δουλέυεις;\nΈτσι μία εταιρεία υποστηρίζει τις συσκευές της με το ίδιο το λειτουργικό της;\nΕγώ στηρίζομια σε δεδομένα και βγάζω συμπεράσματα.\nΔεν υποθέτω και ούτε περιμένω πόσο μάλλον δέ αυτές τις υποθέσεις.\nΤέλος, τί με νοιάζει η σύγκριση της Google με lg,samsung Κλπ;\nΌταν παίρνεις Samsung ξέρεις την ταχύτητα αστραπής των updates.\nΑυτό δικαιολογεί την Google στο να κάνει τα ίδια με αυτούς αλλά με πιό γρήγορους ρυθμούς;\nΈλα τώρα…πόσο χρονών είσαι; Το δούλεμα πλέον βγάζει όχι μάτι αλλά κεφάλι.\nΆν εσύ την βρίσκεις με αυτό είναι δικαίωμα σου.\n“Η Google επενδύει σχεδόν αποκλειστικά πάνω στο θέμα «updates», καθώς σε όλα τα άλλα δεν έχει να επιδείξει κάτι το καλύτερο από τον ανταγωνισμό.”\nΜόνος σου τα λές μόνος σου ακυρώνεσαι.\nΤα updates που λές, ψόφησαν. Στα άλλα επίσης ψόφησε.\n2 χρόνια υποστηριξη δήλωσε και ότι θέλεις λέγε.\n“Pixel & Pixel XL: Η Google υπόσχεται αναβαθμίσεις μέχρι τα τέλη του 2018″…άρθρο εδώ το techblog.\nΜην μας δουλέυετε…διάβασέ το.\n32 GB αποθηκευτικού χώρου χωρίς δυνατότητα αναβάθμισης αποθηκευτικού χώρου… Αν αντί για 849 ευρώ το είχαν 149 € ίσως το αγόραζα…\nΟυσιαστικά Kώστα, μόνο Mid-range δεν το εβγαλες το κινητό.\nΑπλά καλή κάμερα (όταν όλοι το εκθειάζουν),\nοθόνη χειρότερη από αυτή του Moto Z Play (!),\nμερικά κολληματακια στο λειτουργικό (όυαν όλοι μιλάνε για το απόλυτο performance σε Android κινητό),\nκαμιά αναφορά στο Google Assistant που ειναι κατι μοναδικό.\nΣυγνώμη, αλλά απ’ τις χειρότερες παρουσιάσεις


Μεγάλη Εβδομάδα: Η σημασία της κάθε μέρας - Τι γιορτάζουμε\n21/04/2021 - 14:04 21/04/2021--21/04/2021\nΠάσχα: H Μεγάλη Εβδομάδα ονομάζεται «Μεγάλη» γιατί τα γεγονότα όπου τελούνται και βιώνονται στους Ιερούς Ναούς είναι κοσμοσωτήρια για τον άνθρωπο.\nΟι τέσσερις πρώτες ημέρες μας προετοιμάζουν πνευματικά για το θείο δράμα και οι Ακολουθίες ονομάζονται\nβ) την Κάθοδο Του στον Άδη, όπου κήρυξε σε όλους τους νεκρούς. Έτσι Μεγάλη Παρασκευή το πρωϊ (ημερολογιακά), τελούνται οι εξής ακολουθίες: Ακολουθία των Μεγάλες Ωρών και στις 12.00 το μεσημέρι της\nΑποκαθηλώσεως, δηλαδή την Ταφή Του Κυρίου από τον Ιωσήφ τον Αριμαθαίας και το Νικόδημο τον Φαρισαίο, μέλος του Μ. Συμβουλίου και κρυφό μαθητή του Κυρίου.\nΠελώνη: Έτσι θα κάνουμε Πάσχα – Πότε ανοίγουν τα σχολεία, τι είπε για τις μετακινήσεις\nΣχολεία: Αύριο τα τελευταία self test για τις διακοπές του Πάσχα\n#ΑΝΑΣΤΑΣΗ#ΘΡΗΣΚΕΥΤΙΚΗ ΕΟΡΤΗ#ΜΕΓΑΛΗ ΕΒΔΟΜΑΔΑ#ΜΕΓΑΛΗ ΠΑΡΑΣΚΕΥΗ#ΠΑΣΧΑ


Η πιο φυσική περιποίηση του δέρματος – Tsouxtres\nΔημιουργήστε κρέμες, μάσκες και λοσιόν από φρούτα και ξηρούς καρπούς.\nΤα φρούτα μπορούν να γίνουν μια πολύ σωστή βάση για μάσκες, γαλακτώματα και λοσιόν, ώστε να περιποιηθείτε την επιδερμίδα με τον πιο φυσικό τρόπο. Οι συνταγές, που ακολουθούν, προέρχονται από το περιοδικό Les nouvelles esthetiques spa.\nΤόσο το γλυκό αμύγδαλο όσο και το πικραμύγδαλο χρησιμοποιούνται στην κοσμητολογία.\nΓια ένα γαλάκτωμα από γλυκά αμύγδαλα: Η προετοιμασία του είναι πολύ απλή: βουτήξτε 100 γραμμάρια αμύγδαλα σε χλιαρό νερό, ώστε να φύγει η φλούδα τους, πολτοποιήστε τα με λίγο κρύο νερό, ετοιμάστε ένα ζαχαρώδες διάλυμα (100 γραμμάρια ζάχαρης για 1 λίτρο νερό), προσθέστε τον πολτό των αμυγδάλων, ανακατέψτε καλά το μείγμα, αφήστε το για μία ώρα και φιλτράρετέ το. Αυτό το γαλάκτωμα μπορείτε να το χρησιμοποιείτε καθημερινά.\nΜάσκα: Χρησιμοποιήστε τον πολτό του ανανά ως Μάσκα προσώπου, για δεκαπέντε λεπτά, δύο φορές την εβδομάδα.Ο ανανάς είναι γνωστός για τη στυπτική του δράση και ενδείκνυται για τα λιπαρά και θαμπά δέρματα με διεσταλμένους πόρους.\nΜάσκα: Ο πολτός εφαρμόζεται ως Μάσκα, δύο έως τρεις φορές την εβδομάδα, για μισή ώρα. Η καλλυντική χρήση του έλαιου του αβοκάντου είναι γνωστή από την αρχαιότητα. Αυτό οφείλεται στο ότι δεν σαπωνοποιείται, γι’ αυτό και εξακολουθεί να χρησιμοποιείται ιδιαίτερα στην κοσμητολογία, ως βάση για τη δημιουργία καλλυντικών προϊόντων.Ο πολτός του έχει αντιρυτιδικές, καταπραϋντικές, επουλωτικές και ενυδατικές ιδιότητες, και ενδείκνυται για τα ξηρά δέρματα.\nΜάσκα: Χτυπήστε ένα ασπράδι αβγού μέχρι να σφίξει, προσθέστε χυμό λεμονιού και ανακατέψτε καλά, απλώστε το στο πρόσωπο και αφήστε να δράσει για δέκα λεπτά, μία φορά την εβδομάδα. Τονωτικός, στυπτικός και απολεπιστικός, ο χυμός του λεμονιού ενδείκνυται για τα λιπαρά δέρματα με διεσταλμένους πόρους, καθώς και για την αντιμετώπιση του επιχείλιου έρπητα.\nΜαλακτική και καταπραϋντική λοσιόν, η οποία βοηθά στη θεραπεία των ξηρών μαλλιών. Μουλιάζουμε 50 γραμμάρια κουκούτσια σε ένα λίτρο κρύο νερό, για τρεις μέρες, κατόπιν φιλτράρουμε και απλώνουμε τη λοσιόν μετά το λούσιμο, κάνοντας μασάζ. Την αφήνουμε να δράσει μερικά λεπτά και την ξεβγάζουμε. Αυτή η θεραπεία πρέπει να εφαρμόζεται μία φορά την εβδομάδα, για δύο μήνες. Την ίδια λοσιόν μπορούμε επίσης να χρησιμοποιήσουμε για τον καθαρισμό των ξηρών, ερεθισμένων δερμάτων, καθώς και ως κομπρέσα πάνω σε σκασμένα χείλη. Για να αποσυμφορήσετε τα βλέφαρα και να ξεκουράσετε τα μάτια, μπορείτε να τοποθετήσετε πάνω τους φέτες από φρέσκο κυδώνι.\nΜάσκα: Σε πέντε ή έξι πολτοποιημένα δαμάσκηνα προσθέστε μερικές σταγόνες αμυγδαλέλαιου. Απλώστε τον πολτό στην επιδερμίδα και αφήστε τον να δράσει είκοσι λεπτά, και κατόπιν καθαρίστε με ροδόνερο ή με αποσταγμένο νερό. Στυπτικό και αναζωογονητικό, το κόκκινο δαμάσκηνο ενδείκνυται για τα λιπαρά δέρματα με διεσταλμένους πόρους.\nTags: κρέμεςμάσκες προσώπουξηροί καρποίφρούτα\nNext story Συμβουλές για απαλά χέρια\nPrevious story Χώρισε ο Πάνος Μεταξόπουλος!


Ergatiki - Η τραγωδία του Κουρδιστάν\nΛέανδρος Μπόλαρης 27/08/2014, No 1136\nΠερισσότεροι από ενενήντα είναι μέχρι στιγμής οι βομβαρδισμοί από αμερικάνικα αεροπλάνα στο βόρειο Ιράκ. Τη μεγαλύτερη δημοσιότητα πήραν τα πλήγματα «ακριβείας» στο Φράγμα της Μοσούλης, ένα τεράστιο υδροηλεκτρικό έργο από την εποχή του Σαντάμ Χουσεϊν, που ανάμεσα στα άλλα εξασφαλίζει και την παροχή ηλεκτρικού ρεύματος στην Βαγδάτη. Οι μαχητές του «Ισλαμικού Κράτους» είχαν καταλάβει το Φράγμα. Όμως, η ανακατάληψή του δεν ήταν έργο των αεροπορικών βομβαρδισμών. Οι Κούρδοι μαχητές, οι «πεσμεργκά», σήκωσαν το μεγαλύτερο βάρος των χερσαίων επιχειρήσεων –μαζί με ό,τι έχει απομείνει από αξιόμαχες μονάδες του ιρακινού στρατού.\nΣτο βόρειο Ιράκ οι ΗΠΑ θέλουν να πολεμήσουν τον «καρκίνο» -όπως τον ονόμασε ο Ομπάμα- του Ισλαμικού Κράτους, χρησιμοποιώντας τους Κούρδους στρατιώτες. Εκεί που μερικά χρόνια πριν οι αντάρτες του ΡΚΚ της Τουρκίας αντιμετωπίζονταν σαν αιμοδιψείς τρομοκράτες, τώρα τα δυτικά ΜΜΕ είναι γεμάτα από συγκινητικές αναφορές στις μεικτές μονάδες του –αντάρτες και αντάρτισσες- που βοήθησαν στην εκκένωση των αποκλεισμένων Γιεζίντι που πολιορκούσαν οι τζιχαντιστές του Ισλαμικού Κράτους.\nΓια τους Κούρδους, από την άλλη, η στήριξη στην πολεμική ισχύ των ΗΠΑ μπορεί να φαίνεται αναγκαστική επιλογή. Το Ισλαμικό Κράτος μετά τις εντυπωσιακές επιτυχίες του νωρίτερα το καλοκαίρι στράφηκε προς το βορρά κυριεύοντας περιοχές που ελέγχονταν από την ημι-αυτόνομη κυβέρνηση του ιρακινού Κουρδιστάν.\nΟι «πεσμεργκά» είχαν τη φήμη ατρόμητων και έμπειρων μαχητών μετά από δεκαετίες αντάρτικου. Όμως, αρχικά έχαναν στην αναμέτρηση με τον αντίπαλο. Οι αιτίες είναι πολλές. Η πλειοψηφία στις μονάδες τους αποτελείται από νεοσύλλεκτους που δεν έχουν πολεμική εμπειρία, πολλοί προέρχονται από τις πόλεις όχι τα βουνά. Ο οπλισμός τους είναι ελαφρύς και πεπαλαιωμένος. Αντίθετα το Ισλαμικό Κράτος έχει κυριεύσει μεγάλες ποσότητες μοντέρνου και βαριού οπλισμού από την Συρία και αμερικάνικο οπλισμό από το στρατό του Ιράκ που κατέρρευσε. Συνεπώς, οι αμερικάνικες βόμβες και τα δυτικά όπλα γενικότερα μοιάζουν να είναι απαραίτητα.\nΤο πρόβλημα είναι ότι με αυτό τον τρόπο το κουρδικό κίνημα κινδυνεύει να γίνει το πεζικό του αμερικάνικου ιμπεριαλισμού. Αυτό δεν θα βάλει τέρμα στο σεχταριστικό εμφύλιο πόλεμο στο Ιράκ και ίσως όχι και τόσο μακροπρόθεσμα θα πλήξει τους ίδιους τους Κούρδους. Η πρόσφατη ιστορία είναι απόδειξη γι’ αυτό.\nΤο κουρδικό κίνημα απλώνεται σε τέσσερις χώρες, την Τουρκία, την Συρία, το Ιράκ και το Ιράν. Οι μεγάλες ιμπεριαλιστικές δυνάμεις και οι περιφερειακοί «παίκτες» το αντιμετώπιζαν και το αντιμετωπίζουν με ένα μείγμα καταστολής και της πολιτικής «διαίρει και βασίλευε».\nΣτη δεκαετία του ’80 ο δικτάτορας Σαντάμ Χουσεΐν χρησιμοποίησε ακόμα και χημικά όπλα για να καταστείλει την εξέγερση στο ιρακινό Κουρδιστάν. Δεκάδες χιλιάδες άμαχοι βρήκαν φρικτό θάνατο. Όμως, τότε οι ΗΠΑ δεν έστειλαν αεροπλάνα να βοηθήσουν. Ο Σαντάμ Χουσεΐν ήταν ο άνθρωπός τους που είχε εξαπολύσει πόλεμο ενάντια στο Ιράν. Η ηγεσία των Κούρδων του Ιράκ στράφηκε στο νέο ιρανικό καθεστώς για βοήθεια. Τους την πρόσφερε την ίδια στιγμή που συνέτριβε το αντάρτικο στο ιρανικό Κουρδιστάν.\nΤο 1991 ο Σαντάμ Χουσεϊν μπήκε στο στόχαστρο των ΗΠΑ. Η ήττα του στον Πρώτο Πόλεμο του Κόλπου έδωσε το κουράγιο στους Κούρδους να εξεγερθούν ξανά. Όμως, κι αυτή τη φορά οι ΗΠΑ έμειναν στην άκρη να κοιτάζουν τον ιρακινό στρατό να συντρίβει την εξέγερση. Κατόπιν εορτής, ο ΟΗΕ επέβαλε μια ζώνη απαγόρευσης πτήσεων πάνω από το βόρειο Κουρδιστάν που έδωσε την ευκαιρία στους Κούρδους να ανασυνταχτούν. Στη δεκαετία του ’90 άπλωσαν την ζώνη ελέγχου στις περιοχές που έλεγχε μέχρι το καλοκαίρι η περιφερειακή κυβέρνηση των Κούρδων.\nΌμως, το αίτημα για ανεξάρτητο κράτος έμεινε στα χαρτιά. Το τουρκικό κράτος, σημαντικός σύμμαχος των ΗΠΑ στην περιοχή, κορύφωνε τις αιματηρές εκστρατείες του ενάντια στο αντάρτικο του ΡΚΚ. Δεν ήθελε με κανένα τρόπο ένα κράτος στο Ιρακινό Κουρδιστάν. Από τότε οι ΗΠΑ φρόντιζαν ώστε το Ιρακινό Κουρδιστάν να είναι τόσο ισχυρό ώστε να εξυπηρετεί τα συμφέροντά τους αλλά ποτέ τόσο ισχυρό ώστε να απειλεί το τουρκικό κράτος.\nΗ εισβολή και η κατοχή του Ιράκ το 2003 δεν άλλαξαν επί της ουσίας αυτή την κατάσταση. Είναι αλήθεια ότι σήμερα το Ιρακινό Κουρδιστάν απολαμβάνει το μεγαλύτερο βαθμό αυτονομίας στην ιστορία του κουρδικού έθνους. Έχει στρατό, κοινοβούλιο, εξωτερική πολιτική. Όμως, παρόλα αυτά, η επιβίωσή του εξαρτάται από την καλή θέληση της Τουρκίας και από τη χρηματοδότηση από την Βαγδάτη. Υποτίθεται ότι το 17% των εσόδων από την πώληση του ιρακινού πετρελαίου θα πήγαινε στην περιφερειακή κυβέρνηση του Ιρακινού Κουρδιστάν. Όμως, η κυβέρνηση του Μαλίκι την είχε διακόψει.\nΟι διεφθαρμένοι και υπερπλούσιοι Κούρδοι πολιτικοί (δυο οικογένειες βασικά, οι Μπαρζανί και οι Ταλαμπανί) χρησιμοποιούν την ένοπλη δύναμη των “Πεσμεργκά” ως διαπραγματευτικό ατού στα παζάρια για τον σχηματισμό μιας νέας κυβέρνησης στη Βαγδάτη. Οι ΗΠΑ και το Ιράν έχουν μπει σε ένα περίπλοκο χορό συνεννοήσεων και συνεργασιών γι’ αυτό το ζήτημα και για την αντιμετώπιση του Ισλαμικού Κράτους. Οι Κούρδοι πολιτικοί μπορεί να κερδίσουν μερικά υπουργικά γραφεία και μερικά δισεκατομμύρια παραπάνω μέσα από αυτά τα παζάρια. Όμως, ο κουρδικός λαός δεν θα κερδίσει ούτε ανεξαρτησία, ούτε ευημερία ούτε περισσότερη ασφάλεια.


Brother CV3440 | Οικιακές Ραπτομηχανές, Ραπτομηχανή Καρικώματος (Τιγκέλι) | ΤΖΕΚΟ Α.Ε\nΕίστε εδώ: Αρχική1 / Shop2 / Οικιακές Ραπτομηχανές3 / Ραπτομηχανή Καρικώματος (Τιγκέλι)4 / CV3440\nΤα βασικά εργαλεία για ένα επαγγελματικό φινίρισμα και δημιουργίες που προκαλούν δέος. Η μηχανή καρικώματος (Τιγκέλι) Brother CV3440 προσφέρει λειτουργίες κάλυψης για ένα υψηλής ποιότητας, εξελιγμένο φινίρισμα. Ο εύκολος χειρισμός και τα φιλικά προς το χρήστη συστήματα περάσματος κλωστών κάνουν εύκολα ραφές ποδόγυρου ή πάνω / κάτω επικάλυψη ραφών στο ύφασμα.\nΔιαισθητικό και εύκολο στην εκκίνηση, το CV3440 σας επιτρέπει να δημιουργήσετε ένα ευρύ φάσμα βελονιών κάλυψης σε υφάσματα όλων των τύπων και βαρών. Αυτή η μηχανή βελονιάς καλύμματος (Τιγκέλι) εκτελεί εύκολα διακοσμητικά και λειτουργικά φινιρίσματα.\nΚωδικός προϊόντος: CV3440 Κατηγορίες: Οικιακές Ραπτομηχανές, Ραπτομηχανή Καρικώματος (Τιγκέλι) Ετικέτα: Ραπτομηχανή Καρικώματος (Τιγκέλι)\nΤο CV3440 Τιγκέλι με 4, 3 και 2 κλωστών σας επιτρέπει να βελτιώσετε τα έργα σας στο όνομα της αριστείας.\nΓια το Τιγκέλι CV3440, χρησιμοποιήσαμε πάνω από 100 χρόνια εμπειρίας και τεχνογνωσίας στον τομέα της ραπτικής, δημιουργώντας ένα μακρύ βραχίονα, ανθεκτικό, άνετο και αξιόπιστο μηχάνημα επικάλυψης. Σίγουρα μια προστιθέμενη αξία στο ράψιμο.\nΑυτό το μηχάνημα σας επιτρέπει να εκτελέσετε 4 κύριες ραφές: βελονιά τριπλής επικάλυψης, βελονιά ευρείας επικάλυψης, βελονιά στενής επικάλυψης και βελονιά αλυσίδας. Η βελονιά της επικάλυψης θα είναι ορατή στην κάτω πλευρά του υφάσματος, ενώ ένα Διβέλονο γαζί θα είναι ορατό στην πάνω πλευρά του υφάσματος, όταν καρικώνεται και προσθέσετε διακοσμητικές ραφές.\nΗ ευκολία στη χρήση, το εύκολο σύστημα σπειρώματος, ο μεγάλος χώρος εργασίας, η αυτόματη απελευθέρωση της τάσης του σπειρώματος και ο ελεύθερος βραχίονας καθιστούν τη δημιουργία πολύτιμων λίθων και σημείων κάλυψης.\nΑνακαλύψτε ένα υψηλότερο επίπεδο δημιουργικότητας Το CV3440 είναι ένα προηγμένο μηχάνημα επικάλυψης τόσο για διακοσμητικές όσο και για λειτουργικές ραφές. Ιδανικό για υφάσματα όλων των τύπων και βαρών, αυτό το μηχάνημα δημιουργεί εύκολα κορδόνια, αλυσίδες και επαγγελματικές διακοσμήσεις.\nΓια να δουλεύετε άνετα σε έργα, χάρη σε έναν μεγάλο χώρο εργασίας.\nΕύκολη πρόσβαση στο πόδι του πιεστηρίου, στον επιλογέα ρύθμισης μήκους βελονιάς, στον επιλογέα ρύθμισης διαφορικής μεταφοράς και στον χειροτροχό.\nΣας επιτρέπει να περιστρέφετε εύκολα υφάσματα, ιδανικά για ράψιμο, σωληνοειδή ρούχα και μικρά αντικείμενα.\nΟ ρυθμιζόμενος επιλογέας εξασφαλίζει την ομαλή τροφοδοσία του υφάσματος.\nΑπελευθέρωση τάσης νήματος\nΣηκώνει το πόδι για να απελευθερώσει αυτόματα την τάση της κλωστής και να αφαιρέσει το ρούχο από το μηχάνημα χωρίς κόπο.\nΡυθμίζει την ταχύτητα μεταφοράς υφασμάτων μέσω του μηχανήματος.\nΤηλεσκοπική μεταλλική βάση νήματος\nΜόλις τυλιχτεί, η βάση βοηθά να ισιώσει τις κλωστές για να αποφευχθεί το μπλέξιμο.\nΦωτεινό φως LED εξοικονόμησης ενέργειας κοντά στη βελόνα.\nΠέρασμα κλωστής στον κάτω κροσέ\nΓρήγορο πέρασμα στο κάτω κροσέ χάρη στον εύκολο οδηγό σπειρώματος.\nΜεγαλύτερη αντοχή και δύναμη για παχύτερα υφάσματα.\nΜηχανή εύκολη μεταφορά\nΣυμπαγής μηχανή, εξοπλισμένη με λαβή μεταφοράς.\nΒελονιά τριπλής επικάλυψης\nΕνισχυμένη βελονιά καλύμματος με 3 βελόνες και 4 κλωστές. Ιδανικό για στρίψιμο, διακοσμητικά εφέ, ελαστικές ταινίες και ραφές μακράς διαρκείας σε αθλητικά ρούχα.\nβελονιάς Κάλυμμα βελονιάς με 2 βελόνες και 3 κλωστές. Ιδανικό για κορδόνια, κορυφαίες ραφές και διακοσμητικά εφέ σε μπλουζάκια και πουλόβερ.\nβελονιά καλύμματος Βελόνα καλύμματος με 2 βελόνες και 3 κλωστές. Ιδανικό για κορδόνια σε λεπτά υφάσματα, για εφαρμογή κορδέλες και για ανώτερες ραφές.\nΒελονιά διπλής αλυσίδας με 1 βελόνα και 2 κλωστές. Ιδανικό για στριφώματα, ταινίες, ενώσεις υφασμένων υφασμάτων και για την κατασκευή διακοσμητικών ραφών.


ΣΥΡΙΖΑ - Φίλης: Προσβολή της Δημοκρατίας η Βουλή με στρατιωτικά - θρησκευτικά σύμβολα.. | iEllada.gr\nΣΥΡΙΖΑ - Φίλης: Προσβολή της Δημοκρατίας η Βουλή με στρατιωτικά - θρησκευτικά σύμβολα..\nΤο κτίριο του βασικού θεσμού της Δημοκρατίας καλύφθηκε από εικόνες πολεμικής κινητοποίησης και από θρησκευτικές απεικονίσεις, κάτι εντελώς ανεπίτρεπτο, αναφέρει ο κ. Φίλης και προσθέτει: «πρόκειται για ατόπημα πρώτης γραμμής, πολιτικά και αισθητικά αποκρουστικό. Όλοι αντιλαμβάνονται τι σηματοδοτεί η προβολή στην κεντρική όψη του Κοινοβουλίου στρατιωτικών ασκήσεων. Λίγες μέρες μάλιστα μετά την απόπειρα της κυβέρνησης να εμποδίσει με τη βία και να αμαυρώσει τον συμβολικό, λόγω συνθηκών, εορτασμότου Πολυτεχνείου»\n.Ακόμη, ο κ. Φίλης στρέφεται κατά του πρωθυπουργού υποστηρίζοντας: «φαίνεται ότι ο υπό τον κ. Μητσοτάκη συνασπισμός Δεξιάς, "σοβαρής" Ακροδεξιάς και νεοφιλελεύθερου Κέντρου, αγωνιά για το μέλλον του, μετά την πανθομολογούμενη αποτυχία του να αντιμετωπίσει το δεύτερο κύμα της πανδημίας. Δεν εξηγείται αλλιώς η επιμονή του όλο το τελευταίο διάστημα να αναβαπτίζεται στα βρώμικα νερά του μιλιταρισμού, του σκοταδισμού, του αυταρχισμού και της εμφυλιοπολεμικής εθνικοφροσύνης. Είναι, άραγε, τόσο σημαντικά τα οφέλη που προσδοκά η ΝΔ από τα "ορφανά" υπολείμματα της Χρυσής Αυγής, ώστε, να εγκαταλείπει τις φιλελεύθερες κεντροδεξιές ιδρυτικές της αρχές; Το άμεσο μέλλον θα δείξει. Πάντως, όσον αφορά στο παρόν, τόσο "φιλελευθερισμό" είχαμε να δούμε από τη χούντα».\nΣΥΡΙΖΑ - ΦΙΛΗΣ ΒΟΥΛΗ ΣΤΡΑΤΙΩΤΙΚΑ - ΘΡΗΣΚΕΥΤΙΚΑ ΣΥΜΒΟΛΑ.


Ολυμπιακός: Καραδοκεί για να «κλέψει» Ινσούα Ολυμπιακός: Καραδοκεί για να «κλέψει» Ινσούα\nΟλυμπιακός: Καραδοκεί για να «κλέψει» Ινσούα\nΠαραμένει στα υπόψιν του Ολυμπιακού ο Εμάνουελ Ινσούα, που μπορεί να λογίζεται είτε ως βασική επιλογή, είτε ως μπακ απ.\nΟ Αργεντινός αριστερός μπακ μένει ελεύθερος το καλοκαίρι από τον Παναθηναϊκό και οι πιθανότητες να συνεχίσει με το Τριφύλλι στο στήθος δεν είναι με το μέρος των “πρασίνων”. Μπορεί ο ίδιος να δήλωσε αρνητικός στο ενδεχόμενο να μετακινηθεί σε άλλη ελληνική ομάδα, πλην όμως ο παίκτης παραμένει στα ραντάρ του Ολυμπιακού, όπως αναφέρει ο “Κόκκινος Πρωταθλητής”.\nΣύμφωνα με το ρεπορτάζ, οι Πειραιώτες περιμένουν τις εισηγήσεις του Πέδρο Μαρτίνς κι ο Ινσούα λογίζεται ως μία περίπτωση που μπορεί είτε να αποτελέσει είτε τη βασική επιλογή του προπονητή του, σε περίπτωση αποχώρησης του Τσιμίκα, είτε ως εναλλακτική, αν τελικά παραμένει.\nBέβαια τίποτα δεν μπορεί να θεωρηθεί δεδομένο, καθώς και στον Ολυμπιακό δεν είναι ακόμα σε θέση να γνωρίζουν αν ο 29χρονος άσος που ήταν βασικός κι αναντικατάστατος στον Παναθηναϊκό, θα ήθελε να αποτελέσει μία συμπληρωματική επιλογή στους “ερυθρόλευκους”.


Τετάρτη, 24 Απριλίου 2013 01:24\tTN Team\nΤρεις ακόμη Ελληνίδες αθλήτριες πήραν την πρόκριση για τη φάση των 16 της 4ης εβδομάδας του “2nd Hellenic Zeus ITF Pro Circuit”, που διεξάγεται στο Lyttos Beach Hotel της Χερσονήσου. Η Μαρία Σάκκαρη, η Αγνή Στεφάνου και η Βαλεντίνη Γραμματικοπούλου, πέρασαν νικηφόρα από τα courts στα παιχνίδα της Τρίτης και μαζί με τη Σταματία Φαφαλιού που κέρδισε τη Δευτέρα, συνεχίζουν στα μονά Γυναικών.\nΕύκολη ήταν η επικράτηση της Αγνής Στεφάνου με 6-1, 6-1 επί της Ολλανδέζας Rosalie Van Der Hoek. Η Ελληνίδα πρωταθλήτρια επιβλήθηκε της αντιπάλου της μέσα σε 1 ώρα, έχοντας 5 break στον αγώνα, έναντι μηδενός της Van Der Hoek. «Έπαιξα καλά και η αντίπαλος ήταν στα μέτρα μου. Σήμερα πάλεψα. Ήμουνα σε κάθε κρίσιμο πόντο εκεί και κέρδισα», τόνισε η Αγνή μετά το παιχνίδι. Η Στεφάνου θα βρει μπροστά της ξανά την Ισπανίδα Nuria Parizzas-Diaz, σε μία άτυπη ρεβάνς του ματς της προηγούμενης εβδομάδος, όταν η Αγνή εγκατέλειψε λόγω αδιαθεσίας.\nΗ Βαλεντίνη Γραμματικοπούλου απέκλεισε την Αφροδίτη Λατινοπούλου από τη συνέχεια του τουρνουά, κερδίζοντας τον μεταξύ τους αγώνα με 3-6, 6-4, 6-4. «Είχα πολύ άγχος. Η Αφροδίτη με είχε κερδίσει την τελευταία φορά. Το παιχνίδι της με δυσκολεύει πολύ. Είπα πως δεν θα βγω από το γήπεδο εάν δεν κερδίσω. Είχα 5 match point και κέρδισα το 6ο», δήλωσε με ανακούφιση η Βαλεντίνη μετά τον αγώνα. Επόμενη αντίπαλος της 16χρονης, είναι η Valeria Podda από την Ολλανδία.\nΗ Μαρία Σάκκαρη τέλος, σημείωσε την πρώτη της νίκη στη Χερσόνησο, απέναντι στην Ισπανίδα Ainhoa Atucha Gomez, με 3-6, 7-6, 6-3. Η Ελληνίδα τενίστρια, Νο 7 του ταμπλό, προερχόμενη από τους αγώνες στο χώμα που έδωσε με την Εθνική ομάδα την προηγούμενη εβδομάδα, δυσκολεύτηκε να βρει τα πατήματά της όπως τόνισε χαρακτηριστικά: “Ήμουν λίγο αγχωμένη. Είναι πολύ διαφορετικό το χώμα από τη μοκέτα. Χτες έκανα μόλις μία προπόνηση και στην αρχή ήταν αρκετά δύσκολο. Ήμουν σίγουρη ότι θα κερδίσω ακόμη και όταν έχανα στο πρώτο σετ”, δήλωσε η 17χρονη τενίστρια που στο επόμενο ματς θα αναμετρηθεί με την Natalia Vajdova από τη Σλοβακία.\nΣτο μονό των Ανδρών, δύσκολη αποδείχθηκε η κλήρωση για τον Θανάση Βέρμπη, μιας και στον 1ο γύρο κλήθηκε να αντιμετωπίσει το Νο2 του ταμπλό. Ο Έλληνας αθλητής, που αγωνίστηκε στο κυρίως ταμπλό με κάρτα ελευθέρας, έχασε με 6-1, 6-3 από τον Άγγλο Edward Corrie. Ο Βέρμπης αγωνίστηκε και στα διπλά του τουρνουά με συμπαίκτη τον Τάσο Παυλή, απέναντι στους Βρετανούς Burton - Morgan No 2 του ταμπλό. Το ελληνικό δίδυμο ηττήθηκε με 6-4, 6-2 και έμεινε εκτός συνέχειας.\n“Ήττα στα μονά ήττα και στα διπλά σήμερα, παρά τις ευκαιρίες,” σχολίασε ο Θανάσης Βέρμπης που περιμένει πλέον την 5η και τελευταία εβδομάδα του τουρνουά που ξεκινά το ερχόμενο Σάββατο 27 Απριλίου.\nΝικηφόρο ήταν το ξεκίνημα για τον Αλέξανδρο Γιακούποβιτς, ο οποίος επέστρεψε στο “2nd Hellenic Zeus ITF Pro Circuit”, αγωνιζόμενος στα διπλά με παρτενέρ τον Αυστραλό Andrew Whittington. Το δίδυμο Γιακούποβιτς - Whittington κέρδισε τους Γάλλους Barrere - Rousset με 6-2, 6-2. Στο επόμενο παιχνίδι, ο Αλέξανδρος με τον Αυστραλό συμπάιχτη του θα βρεθούν απέναντι σε ένα ακόμη γαλλικό δίδυμο, τους Sebastien Boltz και Tristan Lamasine. «Από το πρώτο game ταιριάξαμε πολύ με τον Andrew και κερδίσαμε ένα πολύ δυνατό δίδυμο. Οι Γάλλοι αντίπαλοί μας είχαν πολύ δυνατά σερβίς και πολύ καλά ρετούρ. Επιστρέφω στο τουρνουά για να υπερασπιστώ και τον τίτλο που κατέκτησα πέρυσι, παίζοντας με τον Yan Yankovits. Μακάρι να κερδίσουμε το τουρνουά, αυτός είναι ο στόχος», υπογράμμισε ο Αλέξανδρος.\nΤο αυριανό πρόγραμμα (24/04)\nΣτο αυριανό πρόγραμμα το ελληνικό ενδιαφέρον στρέφεται στις αναμετρήσεις αρκετών Ελλήνων αθλητών. Στις 10:00 o Νίκος Κόκκοτας θα αντιμετωπίσει τον Γάλλο Michael Bois, ενώ την ίδια ώρα ο Μιχάλης Ψαρρός θα αναμετρηθεί με τον Βρετανό Marcus Willis, No 7 του ταμπλό. Μετά τις 13:00 o Αλέξανδρος Γιακούποβιτς θα αγωνιστεί εναντίον του Κροάτη Antun Pehar και ο Χάρης Καπόγιαννης εναντίον του Αμερικανού Andrew Carter.\nΓια τον 2ο γύρο στις Γυναίκες η Στεφανία Φαφαλιού θα αντιμετωπίσει την Amy Bowtell, No 4 του ταμπλό από την Ιρλανδία, σε ένα παιχνίδι που θα ξεκινήσει λίγο μετά τις 11:30.


Ψήφος: ψυχή ή ψύχος | Δρόμος Ανοιχτός - Πρωτοβουλία για την συγκρότηση πατριωτικού - δημοκρατικού μετώπου\nΗ Novartis ψηφίζει σ’ αυτές τις εκλογές; Κι αν ψηφίζει, ποια Novartis ψηφίζει; Η Novartis (ανεξιλέωτο) σκάνδαλο ή η Novartis σκευωρία κατά των πολιτικών αντιπάλων του ΣΥΡΙΖΑ;\nΗ Κάθαρση τι ψηφίζει; τον Τσίπρα που την έκανε γαργάρα (άγος του Χρηματιστηρίου, PSI, μίζες εξοπλιστικών, Ολυμπιακοί κ.ά.) ή μήπως η Κάθαρση ψηφίζει Μητσοτάκη – άνδραν ενάρετο υπεράνω διαπλοκής, Siemens και Αγίων Οικογενειών;\nΟ Πολάκης πάντως ψηφίζει! Ότι είμαστε μαλάκες. Ή για να εκφρασθώ πιο δημοκρατικά, ο τράγος αυτός ψηφίζει πως όσοι δεν είμαστε μαλάκες, είμαστε μαλάκηδες.\nΚαλημέρα κυρίες και κύριοι – τι να κάνουμε; η δημοκρατία εκτός των άλλων είναι και ένα εύθυμο πολίτευμα. Μπορεί να σου στείλει στη Βουλή το αενάως εγκαινιαζόμενο βαγόνι του μετρό Θεσσαλονίκης ή ένα κότερο γεμάτο με τα ψέματα του Τσίπρα – στη χώρα μας που κάποτε ψήφιζαν τα δένδρα (είχαμε πρώιμες οικολογικές ευαισθησίες) τώρα μπορούν να ψηφίζουν τα βαγόνια\nτα έξι συντάγματα τρολ του κ. Νίκου Παππά και πάσα άλλη χυδαιότης αυτοπροσώπως.\nΥπάρχουν όμως και κάποιοι ψήφοι που έχουν ιδιαίτερη βαρύτητα – τι ψηφίζει λόγου χάριν ο κ. Πάιατ; Φασίστες στην Ουκρανία – εκεί! εδώ όμως τι ψηφίζει; Τσίπρα ή Μητσοτάκη; Κύπρο ή Ερντογάν; Η κυρία\nφράου ϋμπεργκρουπενφύρερ Μέρκελ τι ψηφίζει; γκόου μπακ, γελοίε ή γουελ καμ, ζωντόβολο; Το Χρέος τι ψηφίζει; τα γκάλοπ αδυνατούν να μας απαντήσουν. Το ίδιο άγνωστον είναι τι θα ψηφίσει και ο κ. Μητσοτάκης. Έως τώρα\n►Ηχηρό μήνυμα αμφισβήτησης του τερατογενούς μορφώματος της Ε.Ε.\nο Κούλης ψήφιζε Τσίπρα δαγκωτό! Μπροστά στην κάλπη όμως μπορεί να τα μπερδέψει και να ψηφίσει το κόμμα του! Το οποίον όμως δεν είναι καθόλου βέβαιον ότι θα ψηφίσει εν σώματι Κούλη. Καθ’ ότι αυτή η ομοσπονδία καπετανάτων που συναπαρτίζουν τη Ν.Δ. έχει το κανιβαλίζειν περί πολλού (και το βρυκολακιάζειν επίσης).\nΌπως και να ’χει, κυρίες και κύριοι, συντρόφισσες και σύντροφοι, ναυτάκια μου και καπετάνισσες, ήγγικεν η ώρα! Η δημοκρατία (η Δημοκρατία των Ελλήνων) χρειάζεται τις υπηρεσίες σας – και, πρώτα απ’ όλα, την παρουσία σας.\nΗ δημοκρατία διαθέτει πλειάδα κομμάτων προς επιλογήν πλην Χρυσής Αυγής. Αυτή η νεοναζιστική ορδή δολοφόνων ψάχνει για συνενόχους. Ψάχνει ανόητους (ή κατά ιδίαν αυτών προαίρεσιν εγκληματίες) που θα μοιρασθούν μαζί της το αίμα που έχει χύσει η ίδια και οι πρόγονοί της, παντού όπου η παρουσία τους μαγάρισε τα ανθρώπινα.\nΤη εξαιρέσει λοιπόν των φαιομέλανων αληταράδων, μαχαιροβγαλτών και καθαρμάτων, εθνικιστών, ρατσιστών και πατριδοκάπηλων, η δημοκρατία διαθέτει γκάμα κομμάτων και επιλογών. Διαθέτει μνημονιακά κόμματα όπως η Ν.Δ., ο ΣΥΡΙΖΑ, τον ΚΙΝΑΛ και το Ποτάμι, διαθέτει ξενόδουλες δυνάμεις μέσα σ’ αυτά τα κόμματα όπως και εθνομηδενιστές (οριζοντίως – που μάλιστα φθάνουν ώς τα κόμματα της εξωκοινοβουλευτικής Αριστεράς).\nΥπάρχουν όμως και κόμματα όπου δεν κυκλοφορούν μνημονιακές, εθνικιστικές, εθνομηδενιστικές ιδέες και πρακτικές, όπου δεν ακμάζουν δημαγωγοί (είτε ποπουλιστές, είτε ολιγαρχικοί), όπου δεν ανθεί το ψέμα και δεν ηγούνται οι Εχθροί του Λαού.\nΚατά τη γνώμη μου (πάντα τη γνώμη σας γράφω) η δημοκρατία, η αστική δημοκρατία, που τώρα οι αστικές τάξεις υπερφαλαγγίζουν οδεύουσες προς τις τυραννίδες, χρειάζεται και την τελευταία δημοκρατική ψήφο, όσον ποτέ άλλοτε.\nΌχι για ψευδεπίγραφα αντιφασιστικά μέτωπα (μαζί με τις τράπεζες και το ΝΑΤΟ), αλλά υπέρ του λαού που εξευτελίζουν και προσπαθούν να εκμαυλίσουν τα τσιράκια των Δυνατών.\nΗ ψήφος δεν είναι κανίς του καναπέ, ούτε μεζές για τα σαγόνια των Δυνατών, είναι λιοντάρι, είναι ψυχή, είναι άνθρωπος…


«Skull and Bones» – Η μυστική αδελφότητα των Κεφαλιστών, θέμα σε ελληνική εφημερίδα του 1903!!! - Grothia\n«Skull and Bones» – Η μυστική αδελφότητα των Κεφαλιστών, θέμα σε ελληνική εφημερίδα του 1903!!!\nΜελος της οργανωσης και ο Gerge Bush\nΣΧΟΛΙΟ ΑΠΟ GROTHIA.GR: ΚΑΤΑΡΡΙΠΤΟΝΤΑΙ ΤΑ ΑΙΣΧΡΑ ΨΕΥΔΗ ΤΟΥ ΣΙΩΝΙΣΤΗ ALEX JONES ΠΕΡΙ ΔΗΜΙΟΥΡΓΙΑΣ ΤΗΣ ΟΡΓΑΝΩΣΗΣ ΑΠΟ ΤΟΥΣ “ΚΑΚΟΥΣ” ΝΑΖΙ\nΗ διαβόητη αυτή αδελφότητα, που ιδρύθηκε το 1832 από τους αποφοίτους του Πανεπιστημίου Yale και περιέλαβε στους κόλπους της τους ισχυρούς και επιφανείς της Αμερικής, προσφέροντάς τους αρωγή και καταφύγιο, έμεινε γνωστή παγκοσμίως με το τρομερό όνομα «Αδελφότητα του Θανάτου» ή απλώς, «Skull and Bones».\nΣε συγκεκριμένες μέρες κάθε μήνα, προβεβλημένοι και πλούσιοι άντρες συμμετείχαν στην οργάνωση αυτή, χωρίς να αποκαλύπτουν ούτε το πού πήγαιναν, ούτε το ποιους συναντούσαν, ούτε φυσικά το τι έκαναν.\nΌ,τι δεν κατάφερε να διαλευκάνει η αστυνομική προσπάθεια και τα κλαμένα μάτια των απελπισμένων συζύγων τους, κατόρθωσε να το αποκαλύψει η επίμονη έρευνα δαιμόνιων ρεπόρτερ.\nΕπρόκειτο, λοιπόν, για έναν μυστικό οργανισμό, μια σκιώδη φιλοσοφική αίρεση, που είχε αφομοιώσει μακάβρια δόγματα και νεκρικές τελετές. Και οι δυστυχισμένες γυναίκες των επιφανών μελών πληροφορήθηκαν από τις αμερικανικές εφημερίδες ότι τα κεφάλια, κυρίως τα κρανία των αντρών τους, δεν ανήκαν πλέον στους εαυτούς τους, αλλά είχαν κληροδοτηθεί στη νεκρική εκείνη αδελφότητα!\nΣ’ ένα απόκεντρο δρομάκι του άλλοτε αραιοκατοικημένου Μπρούκλιν βρισκόταν ένα μεγάλο οικόπεδο γεμάτο από αφρόντιστα δέντρα, αγκαθωτούς θάμνους και ατίθασα αγριόχορτα, το οποίο περιβαλλόταν από στιβαρά σιδερένια κιγκλιδώματα.\nΤο οικόπεδο εκείνο δεν είχε τίποτε το ιδιαίτερο να παρουσιάσει στον θεατή, αλλά το εξασκημένο μάτι ενός καλού παρατηρητή θα μπορούσε να εστιάσει, ανάμεσα από τα βαθυπράσινα και χλοερά φυλλώματα, σε μια λίθινη καταπακτή στο έδαφος, η οποία οδηγούσε σ’ ένα ερεβώδες υπόγειο άντρο. Το άντρο τούτο ήταν το κέντρο των Κεφαλιστών, όπως ονομάζονταν οι εταίροι.\nΤο οικόπεδο φυλασσόταν νύχτα και μέρα από δύο φύλακες, που έμεναν σε μια ξύλινη καλύβα κοντά στη σιδερόφραχτη πύλη της περίφραξης. Πολλές φορές οι κάτοικοι του απόκεντρου εκείνου δρόμου είχαν αναστατωθεί, κατά τις βραδινές ώρες ή γύρω στο ξημέρωμα, από ήχους μακρινούς και παράδοξους, που έμοιαζαν να ανεβαίνουν από τα σπλάχνα της γης.\nΗ ασυνήθιστη επιμονή ενός πολυμήχανου ρεπόρτερ και η πολύτιμη βοήθεια που του παρείχε μια όμορφη ερωτευμένη δεσποινίδα, η Κλαίρη Άνταμσον, οδήγησαν τελικά τον δημοσιογράφο να βρει τον τρόπο και να διεισδύσει στα άδυτα της μυστηριώδους Εταιρείας των Κεφαλιστών.\nΜετά από άγονες προσπάθειες πέντε ολόκληρων ετών, μια θυελλώδη νύχτα, όπου ο ουρανός βρυχιόταν και οι κεραυνοί διέγραφαν πάνω του φλογερές τεθλασμένες γραμμές, ο δημοσιογράφος και η νεαρή Κλαίρη τσαλαβουτούσαν μέσα στη ραγδαία βροχή, προκειμένου να εντοπίσουν τα ίχνη του μνηστήρα της.\nΟ μνηστήρας, λοιπόν, δύο φορές την εβδομάδα, δίχως καμιά δικαιολογία, γινόταν άφαντος. Έτσι, η Κλαίρη είχε κυριευθεί από υποψίες και παρακολουθούσε τις κινήσεις του.\nΌταν, τελικά, ο άντρας εκείνος έφτασε μπροστά από τα σιδερένια κιγκλιδώματα του οικοπέδου, η πόρτα άνοιξε αυτόματα και κατόπιν, χάθηκε από προσώπου γης. Αυτό, όμως, ήταν αρκετό για τον ρεπόρτερ να βρει πώς να ερευνήσει περαιτέρω τη μυστική αδελφότητα των Κεφαλιστών και να δημοσιεύσει λεπτομερώς τα αποτελέσματα της έρευνάς του στην εφημερίδα που εργαζόταν.\nΚοντά στην είσοδο του οικοπέδου, επιμελώς κρυμμένη από τα ψηλά αγριόχορτα, βρισκόταν μια τετράγωνη καταπακτή, από όπου κατέβαινε μια σκάλα, η οποία οδηγούσε σε ένα δωματιάκι υπόγειο, μικρό, σκοτεινό και υγρό. Το δώμα αυτό χρησίμευε ως πρόδρομος για την κυρίως αίθουσα των συνεδριάσεων και τελετών.\nΗ μεγάλη αίθουσα ήταν ένα τεχνητό άντρο, του οποίου οι νοτισμένοι τοίχοι κοσμούνταν από τα κρανία εκατοντάδων θανόντων εταίρων. Στο βάθος του άντρου βρισκόταν ένα κοίλωμα, ντυμένο με μαύρο βελούδινο ύφασμα που έφερε το μακάβριο έμβλημα των Κεφαλιστών, το οποίο ήταν ένα κρανίο με δύο διασταυρούμενα οστά.\nΤο έμβλημα της μυστικής αδελφότητας Skull and Bones\nΣε αυτόν τον χώρο συναθροίζονταν τα ζώντα μέλη της μυστικής εταιρείας και φιλοσοφούσαν και ενίοτε τελούσαν πένθιμα συμπόσια. Κατά τη διάρκεια τους, μάλιστα, έπιναν για τις ψυχές των νεκρών συναδέλφων τους, των οποίων τα κρανία βρίσκονταν εντοιχισμένα τριγύρω.\nΟι εταίροι αποκαλούνταν Κεφαλιστές, διότι παραιτούνταν εγγράφως κάθε δικαιώματος της κεφαλής τους, την οποία κατείχε πλέον η αδελφότητα. Ιδού το τυπικό της πράξης αυτής:\nΔηλώ επισήμως ότι προσφέρω και παραχωρώ το κρανίον μου εις την αδελφότητα, ήτις χαίρει του λοιπού παν δικαίωμα επ’ αυτού.\nΤο 1903, Πρόεδρος της μυστικής Εταιρείας των Κεφαλιστών ήταν ο Ashley Day Leavitt, ενώ ένα από τα πιο διακεκριμένα μέλη του ήταν ο Percy Rockefeller. Το συμβούλιο απαρτιζόταν από δεκατρία μέλη, που φορούσαν μαύρη βελούδινη στολή, στη ράχη της οποίας διαγραφόταν ένας λευκός σκελετός.\nΤα κωδικά ονόματα και των δεκατριών μελών ήταν τα εξής παράδοξα: Βούδας, Βισνού, Κομφούκιος, Βράχμας, Φαύστος, Αμμών, Διογένης, Γανυμήδης, Εζερνεβόγ, Γίγας, Όσιρις, Βόσνιος και Αριστοτέλης.\nΑυτό που παρέμενε μυστήριο ήταν το πώς γινόταν η απόκτηση των κρανίων των νεκρών μελών. Ο δημοσιογράφος δεν κατόρθωσε να λάβει απάντηση από όσους συνομίλησε. Κανένας τους δεν επιθυμούσε να αποκαλύψει το μυστικό.\nΌσον αφορά στον σκοπό της ίδρυσης της αδελφότητας, ιδού ο περίεργος ορισμός του από τον ίδιο τον γραμματέα της, κατά το έτος 1903:\n«Η Εταιρεία των Κεφαλιστών αριθμεί περίπου 432.000 μέλη, διασκορπισμένα σε ολόκληρη την οικουμένη.\nΗ Κεφαλή του ανθρώπου, που είναι το σύμβολό μας, αποτελεί την έδρα κάθε ευφυΐας, αλλά και κάθε ανοησίας της ανθρώπινης φύσης.\nΜαθαίνουμε αργά τι οφείλουμε να κάνουμε και τι αφήσαμε ανεκτέλεστο. Αιτία αυτού είναι η έμφυτή μας άγνοια, η ελαφρότητα, η υποκρισία και ο εγωισμός, τα οποία η θρησκευτική μας ανατροφή τείνει να πολλαπλασιάζει με ζήλο, οδεύοντας την ανθρωπότητα σε κακοδαιμονία.\nΦυσικά, δεν είμαστε τίποτε άλλα παρά μια σωρός από ύλη, που έτυχε να έρθει στη ζωή χωρίς να το έχει θελήσει και προορισμένη να ωριμάσει με σκοπό να πεθάνει, απλά για να εξυπηρετήσει χημικούς νόμους».\nΤα μέλη της μυστικής αυτής ομάδας των ισχυρών αναγνωρίζονταν μεταξύ τους από μια μικρή, σχεδόν ανεπαίσθητη καρφίτσα σχήματος κρανίου, που την φορούσαν στους λαιμοδέτες τους.\nΟι αλλόκοτες τελετές τους ενείχαν κάτι το πένθιμο και το άγριο ταυτοχρόνως. Στο ημίφως του αμυδρώς φωτισμένου με πυρσούς άντρου έτρωγαν και έπιναν, φανταζόμενοι ότι συναναστρέφονταν με τους νεκρούς τους συναδέλφους, των οποίων τα κρανία γέμιζαν τους υγρούς τοίχους.\nΟ τελετάρχης τους υπενθύμιζε από καιρού εις καιρόν τα ονόματα και τη δράση των θανόντων συναδέλφων τους και καθένας από τους ζωντανούς ονειροπολούσε την ημέρα, κατά την οποία το κρανίο του θα κατείχε μια θέση στο περίφημο άντρο τους και οι τότε επιζώντες θα ενθυμούνταν το όνομά του και θα έπιναν στη μνήμη του.\nΜετά το πέρας κάθε τελετής, οι εταίροι τραγουδούσαν τον ύμνο της αδελφότητας, του οποίου παραθέτουμε ελεύθερα, αλλά πιστά, τη μετάφραση:\n«Σκοπός μας είναι να φυλάττουμε\nτων συνεταίρων τα γυμνά κρανία.\nΣκόνη κι αν γίνουν τα σώματα,\nτον νου κρατούμε σε σεμνά δοχεία.\nΘα ιδούν οι μεταγενέστεροι\nότι δε λύγισαν από τη θρησκεία.\nΚαι αυτή η ανεξαρτησία τους\nδώρο τους δίνει μνήμης αιωνίας.\nΤης αδελφότητας το στήριγμα\nείναι ο αριθμός δεκατρία.\nΠροθύμως ας παραχωρήσουμε\nστα αδέλφια μας τα γήινα κρανία!\nΚαινούρια πάντα να προσθέτουμε\nκαι η στρατιά μας πάντα να αυξάνει.\nΧαράς ημέρα για τα κρανία μας\nόταν κάποιος αδελφός μας πεθάνει.\nΣτην τιμή μας, φίλοι, ας ορκιστούμε\nκρανίων να προσθέσουμε σωρεία.\nΓια να τιμούμε και την ευφυΐα μας,\nαλλά και τη μεγάλη αυτή εταιρεία».\nΜετά την αποκάλυψη του τεράστιου αυτού θέματος στις αμερικανικές εφημερίδες, γεννήθηκε το ζήτημα εάν η Δικαιοσύνη είχε το δικαίωμα να παρέμβει στα τεκταινόμενα της Εταιρείας των Κεφαλιστών.\nΌμως, άπαντες οι νομομαθείς αποφάνθηκαν ότι κανείς δεν μπορούσε να κάνει το παραμικρό, μιας και επρόκειτο περί ενός σωματείου, του οποίου ο σκοπός και οι ενέργειες δεν αντέβαιναν στον νόμο.\nΗ Εταιρεία των Κεφαλιστών, γνωστή παγκοσμίως ως «Αδελφότητα του Θανάτου» ή απλώς, «Skull and Bones», εξακολουθεί να θεωρείται ως μια από τις πλέον μυστηριώδεις μυστικές αδελφότητες του κόσμου.\nΗ είδηση δημοσιεύθηκε στην εφημερίδα «ΧΡΟΝΟΣ», στις 24/10/1903…


Εγκόλπιον Ορθοδοξίας: Ο Άγιος Αντώνιος των Σπηλαίων του Κιέβου ο Εσφιγμενίτης! (+10 Ιουλίου)\nΟ Άγιος Αντώνιος των Σπηλαίων του Κιέβου ο Εσφιγμενίτης! (+10 Ιουλίου)\nΟ Άγ.Αντώνιος κατά τη 2η επίσκεψή του στο Άγ.Όρος\nΚατόπιν επέστρεψε στη Ρωσία και έγινε πατέρας του Μοναστικού Τάγματος των Ρώσων. Αλλά επειδή ο Σιατοπόλκ κήρυξε διωγμό κατά των μοναχών, ο Αντώνιος επέστρεψε στο Άγιον Όρος, κοντά στον Γέροντα του Θεόκτιστο.\nΌταν όμως επανήλθε η τάξη στη Ρωσία με τον Ιαροσλάβ, ο Αντώνιος επέστρεψε στη Ρωσία, όπου έκανε πολλούς μοναχούς και έκτισε τη θαυμαστή Μονή Πετσέρσκαγια, στην οποία απεβίωσε ειρηνικά σε ηλικία 90 χρονών.\nΑναρτήθηκε από Εγκόλπιον Ορθοδοξίας στις 3:25 μ.μ.


Αρκετά πιθανό μοιάζει το ενδεχόμενο να αποχωρήσει ο Σεμπάστιαν Φέτελ στο τέλος της τρέχουσας σεζόν από την Φόρμουλα 1, παρότι έχει συμβόλαιο με την Φεράρι για το 2020. Αυτό τονίζει ο αρθρογράφος του μηχανοκίνητου αθλητισμού, Τζο Σάγουαρντ, επικαλούμενος φήμες που κυκλοφόρησαν στη διάρκεια του Γκραν Πρι του Μονακό.\n«Η πιο σοκαριστική φήμη που άρχισε να διαδίδεται στο Μονακό, έλεγε πως ο Φέτελ σκέφτεται να αποχωρήσει στο τέλος της σεζόν, σε ηλικία 31 ετών. Έχοντας κατακτήσει τέσσερις φορές το πρωτάθλημα με την Ρεντ Μπουλ από το 2010 έως το 2013, προσπάθησε να επαναφέρει την Φεράρι στις επιτυχίες, έκανε όμως μερικά σοβαρά λάθη και τώρα δέχεται πίεση. Ο Σαρλ Λεκλέρκ είναι νεότερος και έχει μεγαλύτερο περιθώριο βελτίωσης από τον Γερμανό.\nΑυτή η απόφαση θα μοιάζει με εκείνη του Νίκο Ρόσμπεργκ, που έφυγε από την Φόρμουλα 1 έχοντας κατακτήσει τον τίτλο του 2016. Το μεγαλύτερο ερώτημα, βέβαια, είναι ποιος θα αντικαταστήσει τον Φέτελ. Τα ονόματα που ακούγονται είναι αυτά των Σέρζιο Πέρεζ, Κέβιν Μάγκνουσεν, Ρομέν Γκροσζάν, Βαλτέρι Μπότας», αναφέρει χαρακτηριστικά ο Σάγουαρντ.\nTGBNEWS: «Ετοιμος να αποχωρήσει από την Φόρμουλα 1 ο Σεμπάστιαν Φέτελ»


ΣΑΝ ΣΗΜΕΡΑ: Φάνι Μπλάνκερς, η «ιπτάμενη νοικοκυρά», μια βασίλισσα με ανδρικά πόδια | Sportday Αθλητικές Ειδήσεις\nΚώστας Μπελιάς 25.01.22 | 08:00\nΗ Φάνι Μπλάνκερς-Κοέν πέθανε σαν σήμερα -25 Ιανουαρίου- το 2004. Γεννημένη στις 26 Απριλίου 1918, η Ολλανδή αθλήτρια, έγινε περισσότερο γνωστή για τα τέσσερα χρυσά μετάλλια που κέρδισε στους Θερινούς Ολυμπιακούς Αγώνες του 1948 στο Λονδίνο.\nΉταν τότε 30 ετών και μητέρα δυο παιδιών όταν συμμετείχε στους Αγώνες. Οι επιδόσεις της τής χάρισαν το ψευδώνυμο Flying Housewife (Ιπτάμενη νοικοκυρά) και έγινε η πιο δημοφιλής αθλήτρια στους Αγώνες.\nΌταν γυμναζόταν έπαιρνε μαζί τα μωρά της σ’ ένα καλάθι και τα θήλαζε στα διαλείμματα. Μάλιστα δεν είχε αποφασίσει να πάει στην Αγγλία μέχρι την ημέρα που βεβαιώθηκε πως ο αθλητισμός δεν θα περιόριζε το μητρικό της γάλα.\nΔΙΑΒΑΣΤΕ ΕΠΙΣΗΣ: ΣΑΝ ΣΗΜΕΡΑ: Η Ολυμπιονίκης από Χάιντι έγινε… Αντρέας - Ένα σκάνδαλο ντόπινγκ\nΔΙΑΒΑΣΤΕ ΕΠΙΣΗΣ: ΣΑΝ ΣΗΜΕΡΑ: Σίμο Χέιχε, ο «Λευκός Θάνατος» που... έτρεμαν οι Σοβιετικοί - Τα μυστικά του\nΔΙΑΒΑΣΤΕ ΕΠΙΣΗΣ: ΣΑΝ ΣΗΜΕΡΑ: Η... γυμνή Καταρίνα Βιτ -Το πιο όμορφο πρόσωπο του σοσιαλισμού και η Stasi\nΕίχε ξεκινήσει την επαγγελματική ενασχόλησή της με τον στίβο το 1935 και συμμετείχε για πρώτη φορά στους Θερινούς Ολυμπιακούς Αγώνες του 1936 στο Βερολίνο. Παρόλο που οι διεθνείς αγώνες διακόπηκαν λόγω του Β' Παγκόσμιου Πολέμου, η Μπλάνκερς-Κοέν κατέκτησε αρκετά παγκόσμια ρεκόρ κατά την διάρκεια εκείνης της περιόδου, σε αθλήματα όπως άλμα εις μήκος, άλμα εις ύψος, γρήγορο τρέξιμο και τρέξιμο μετ' εμποδίων.\nΠέρα από τα τέσσερα ολυμπιακά της μετάλλια, κέρδισε πέντε ευρωπαϊκά μετάλλια και 58 ολλανδικά πρωταθλήματα και ξεπέρασε 12 παγκόσμια ρεκόρ - το τελευταίο ρεκόρ το 1951 στο πένταθλο, σε ηλικία 33 ετών. Αποσύρθηκε από τον στίβο το 1955 και έγινε προπονήτρια της γυναικείας ομάδας στίβου της Ολλανδίας. Το 1999 ψηφίστηκε "Γυναίκα Αθλήτρια του Αιώνα" από την International Association of Athletics Federations (IAAF). Οι νίκες της στους Ολυμπιακούς Αγώνες την βοήθησαν να μειώσει την πεποίθηση πως η ηλικία και η μητρότητα ήταν εμπόδια στην επιτυχία των γυναικών αθλητριών.\nΠέθανε στις 25 Ιανουαρίου 2004 στην πόλη Χόφντορπ της Βόρειας Ολλανδίας. Άφησε την τελευταία της πνοή σε ηλικία 85 ετών. Τα τελευταία χρόνια της ζωής της έπασχε από τη νόσο του Αλτχάιμερ. Ένα χρόνο πριν από το θάνατό της κυκλοφόρησε η βιογραφία της με τίτλο «Μια Βασίλισσα με Ανδρικά Πόδια». Ο συγγραφέας Κέες Κόμαν, σημείωνε: «Ήταν σκαπανέας απελευθέρωσης της γυναίκας στην εποχή της και εθεωρείτο σκάνδαλο για θηλυκό να κάνει αυτά τα πράγματα».\nΤο 1999 έλαβε από την IAAF την τιμητική διάκριση της «αθλήτριας του 20ου αιώνα».\nΤο χρυσό η Άννα Κορακάκη\n2020: Η Άννα Κορακάκη κατακτά το χρυσό μετάλλιο στο Διεθνές Κύπελλο Αεροβόλων Όπλων που διεξάγεται στο Μόναχο της Γερμανίας. Η Ελληνίδα Ολυμπιονίκης ξεκίνησε με μία σχετικά μέτρια επίδοση στον προκριματικό του αεροβόλου πιστολιού (578/600) και πέρασε ως έβδομη, αλλά στον τελικό αντιμετώπισε την Κινέζα Κιάν Γουέι συγκεντρώνοντας 241.4 βαθμούς έναντι των 239.6 της Κινέζας αθλήτριας.\n2004: Στις καθυστερήσεις του αγώνα Βιτόρια Γκιμαράες-Μπενφίκα ο 24χρονος Ούγγρος επιθετικός της Μπενφίκα Μίκλος Φέχερ δέχεται την κίτρινη κάρτα του διαιτητή για καθυστέρηση. Αμέσως μετά παθαίνει ανακοπή καρδιάς, καταρρέει στον αγωνιστικό χώρο και πεθαίνει. Είναι ο δεύτερος διεθνής παίκτης που χάνει τη ζωή του στον αγωνιστικό χώρο τους τελευταίους επτά μήνες μετά από τον Καμερουνέζου Marc Vivien Foe στο Κύπελλο Συνομοσπονδίας στην Γαλλία τον περασμένο Ιούνιο.\n1998: Η ΕΟΚ αποκτά νέο πρόεδρο έπειτα από 21 χρόνια. Ο Γιώργος Βασιλακόπουλος, γενικός γραμματέας από το 1980, αναλαμβάνει στην θέση του Ζαχαρία Αλεξάνδρου, που ήταν πρόεδρος από το 1977. Οι δυο αυτοί παράγοντες έχουν οδηγήσει το μπάσκετ στις μεγαλύτερες διεθνείς διακρίσεις της ιστορίας του όντας στην εμπροσθοφυλακή της ΕΟΚ από το 1970.\nΗ κλωτσιά του Ερικ Καντονά\n1995: Ο Eric Cantona αποβάλλεται στον αγώνα Crystal Palace – Manchester United όταν κατά την έξοδό του από τον αγωνιστικό χώρο επιτίθεται και κλωτσάει φίλαθλο των γηπεδούχων. Ο παίκτης της United, που ήρθε από την Γαλλία μέσω της Leeds τον Νοέμβριο του 1992, θα τιμωρηθεί με 20.000 λίρες πρόστιμο και φυλάκιση 2 εβδομάδων.\n1992: Ο Βρετανός Steve Backley γίνεται ο πρώτος αθλητής που ρίχνει το νέο βελτιωμένο ακόντιο πάνω από 90 μέτρα (91 μέτρα) σε αγώνες στο Aukland της Νέας Ζηλανδίας.\n1989: Στην πέμπτη του σεζόν στο NBA ο Michael Jordan σημειώνει τον 10.000ό πόντο στην καριέρα του και γίνεται ο δεύτερος μετά τον Wilt Chamberlain που φτάνει τόσο γρήγορα στη θέση αυτή.\n1988: Σημειώνεται ο 5.000.000ός πόντος στο NBA με 3ποντο από τον Rickie Green της Utah Jazz.\n1949: Τα πρώτα βραβεία EMMY παρουσιάζονται στο Hollywood Athletic Club.\n1947: Οι Thomas T. Goldsmith, Jr και Estle Ray Mann καταθέτουν αίτηση διπλώματος ευρεσιτεχνίας για μία “μηχανή διασκέδασης καθοδικού σωλήνα”. Δύο χρόνια μετά, στις 14 Δεκεμβρίου 1948, το Γραφείο Διπλωμάτων Ευρεσιτεχνίας των ΗΠΑ θα την κάνει δεκτή. Η πατέντα περιγράφει μία μηχανή μέσα στην οποία ένας άνθρωπος χρησιμοποιεί διακόπτες και κουμπιά για να πυροβολεί “αεροπλανικούς” στόχους. Σταδιακά, μέσα στα επόμενα δέκα χρόνια, ο William Higinbotham θα δημιουργήσει ένα παιγνίδι χρησιμοποιώντας ένα παλμογράφο και έναν αναλογικό υπολογιστή με τίτλο “Tennis For Two” (Τέννις για Δύο).\nΠέθανε ο Αλ Καπόνε\n1947: Ο Αμερικανός γκάγκστερ, Alphonse Gabriel Capone, γνωστός ως “Αλ Καπόνε”, πεθαίνει σε ηλικία 48 ετών. Ήταν ο πρώτος που μετέτρεψε την πολυτελή του 16κύλινδρη Cadillac σε κάστρο προσθέτωντας αλεξίσφαιρα τζάμια και επένδυση από ατσάλι, διπλασιάζοντας το βάρος του αυτοκινήτου που ήταν εφοδιασμένο με διάφορα όπλα, παρόμοια με αυτά που χρησιμοποιούνται στις ταινίες του James Bond, όπως καρφιά και λάδι που ρίχνονταν στα αυτοκίνητα που ακολουθούσαν.\n1924: Ξεκινούν οι 1οι Χειμερινοί Ολυμπιακοί Αγώνες στο Σαμονί της Γαλλίας, οι οποίοι αρχικά ονομάζονταν “Εβδομάδα Χειμερινών Σπορ”. Συμμετέχουν 281 αθλητές και 13 αθλήτριες από 16 χώρες σε 14 αγωνίσματα.\n1878: Διεξάγεται ο πρώτος καταγεγραμμένος αγώνας σκακιού μέσω τηλεφώνου μεταξύ των F. Thomson και J. Cooper.


Το Βατοπαίδι στρώνει τραπέζι στους αδυνάμους για λογαριασμό της Αρχιεπισκοπής\n(Εκ της Ι.Α.Α) Την απόφασή της να στηρίξει το φιλανθρωπικό έργο της Ιεράς Αρχιεπισκοπής Αθηνών και ιδιαίτερα τη σίτιση απόρων εξέφρασε ο καθηγούμενος της Ιεράς Μονής Βατοπαιδίου κ. Εφραίμ, στον Μακαριώτατο Αρχιεπίσκοπο Αθηνών και πάσης Ελλάδος κ. Ιερώνυμο.\nΗ μεγάλη καθημερινή ζήτηση για διατροφική βοήθεια ατόμων που ζουν στα όρια της φτώχειας, μόνο τις τελευταίες εβδομάδες, υποχρέωσε στην αύξηση των δεμάτων αγάπης που διανέμονται σε οικογένειες από 1.500 σε 1.800. Σημαντική αύξηση κατά 25% παρουσίασε και η διανομή φαγητού (καθημερινά στην Ι. Αρχιεπισκοπή Αθηνών μοιράζονται περισσότερες από 10.000 μερίδες).\nΤαυτόχρονα συνεχίζεται η λειτουργία ιδρυμάτων και δομών που στηρίζουν νέους, ηλικιωμένους και αστέγους.\nΟ Μακαριώτατος ευχαρίστησε την Ιερά Μονή για την καλή της διάθεση και την απόφασή της να βοηθήσει στη σίτιση και την ανακούφιση εκείνων των συνάνθρωπων μας που υποφέρουν, λέγοντας ότι «οι οικονομικές δυνατότητες της Αρχιεπισκοπής έχουν πια λυγίσει και κάθε προσφορά αποτελεί μια προτροπή να συνεχιστεί το φιλανθρωπικό της έργο".\nΜε λαμπρότητα θα εορτασθούν τα Εισόδια της Θεοτόκου στο Λεωνίδιο\n(του π. Ιωάννη Σουρλίγγα) Με ιδιαίτερη λαμπρότητα θα εορταστούν και φέτος στο Λεωνίδιο τα Εισόδια της Θεοτόκου την 21ην Νοεμβρίου. Την παραμονή της εορτής Κυριακή 20η Νοεμβρίου 2011, ο Ιερός Κλήρος, οι Αρχές, τα Σχολεία και ο Ευσεβής Λαός θα υποδεχτούν την Ιερά Εικόνα της Θεοτόκου στην είσοδο της πόλεως του Λεωνιδίου, που θα μεταφερθεί από την Ιερά Μονή Ελώνης. Ή θαυματουργή Εικόνα θα μεταφερθεί με πομπή στο Μετόχι της Ιεράς Μονής όπου θα τελεσθεί ο Παρακλητικός Κανών προς την Θεοτόκο και στη συνέχεια ο Μέγας Αρχιερατικός Εσπερινός της εορτής. Aνήμερα της εορτής, ημέρα Δευτέρα 21ηνΝοεμβρίου, θα τελεσθεί Πανηγυρική Αρχιερατική Θεία Λειτουργία. Μετά το τέλος της Θείας Λειτουργίας, περίπου στις 10.30 π.μ. θα πραγματοποιηθεί λιτάνευση της Ιεράς Εικόνας στην πόλη του Λεωνιδίου.Στις παραπάνω Ιερές Ακολουθίες θα προεξάρχει ο Σεβασμιώτατος Μητροπολίτης Μαντινείας και Κυνουρίας κ.κ. ΑΛΕΞΑΝΔΡΟΣ.\nΑντιαιρετικό Σεμινάριο στη μητρόπολη Γλυφάδας\nΟμιλητής αυτού του Σεμιναρίου, ήταν ο π. Κωνσταντίνος Στρατηγόπουλος με θέμα : «Τα Πορίσματα της ΚΓ΄ Πανορθοδόξου Συνδιάσκεψης για θέματα Αιρέσεων και Παραθρησκείας της Εκκλησίας της Ελλάδος - Περί Πεντηκοστιανών» στην οποία μετείχε ως εκπρόσωπος της Ιεράς Μητροπόλεως μας, σ'αυτήν.\nΟ Ομιλητής χώρισε την ομιλία του σε δύο μέρη, με δεκάλεπτο διάλλειμα ανάμεσά τους. Στο πρώτο μέρος παρουσίασε σύντομα και περιληπτικά τις εισηγήσεις οι οποίες εκφωνήθηκαν στο Συνέδριο με σύντομο ερμηνευτικό σχολιασμό εκ μέρος του, δίνοντας επίσης απολογητικά εφόδια και όπλα, εναντίον των Πεντηκοστιανών. Εκεί ολοκληρωθηκε το πρώτο μέρος.\nΑρχιεπίσκοπος Ιερώνυμος: «Ο τόπος χρειάζεται τη συνεργασία Εκκλησίας και Πολιτείας»\nΕκκλησία της Ελλάδος | Δημοσίευση: 14/11/2011\n(εκ της Ι.Α.Α) «Ο τόπος μας, ιδιαίτερα σήμερα, χρειάζεται τη συνεργασία Εκκλησίας και Πολιτείας» επισήμανε, μεταξύ άλλων, σήμερα το απόγευμα ο Μακαριώτατος κατά την τελετή εγκαινίων του εκκλησιαστικού λυκείου της Ι. Μητροπόλεως Πατρών.\nΚαι συνέχισε: «Θα πω μια σκέψη που πρέπει ιδιαίτερα να καλλιεργηθεί τον καιρό αυτό. Δεν θα πολιτικολογήσω. Παρακολουθήσαμε τα γεγονότα και τις προσπάθειες που έγιναν για συναίνεση, ένα αίτημα που ακουγόταν από παντού. Μα δε μπορούν αυτοί οι άνθρωποι να κάτσουν όλοι μαζί να βρουν μία λύση και να προχωρήσουμε; Πρέπει να προχωρήσουμε πιο πέρα. Η Εκκλησία έχει εδώ πέρα έναν ουσιαστικό λόγο». «Ωραία η κομματική συναίνεση, αλλά δεν έχει διάρκεια. Θα περάσουν οι δυσκολίες και θα ξαναρχίσουμε τα ίδια. Τι λέει η Εκκλησία; Καλή η κομματική συναίνεση, αλλά πιο καλή και άριστη η κοινωνική συναίνεση, πέρα από αυτά που μας χωρίζουν. Όλοι μας λαχταρούμε να είμαστε μια οικογένεια, να κάνουμε έναν αγώνα. Αυτό ακριβώς είναι και το μήνυμα της Εκκλησίας, κι αυτό μπορεί να δώσει σήμερα όχι με λόγια, με πράξη».\nΑυτή τη συναίνεση, τη συνεργασία Κράτους και Εκκλησίας, συνέχισε ο Μακαριώτατος, πρέπει να τη νιώθουν τα παιδιά μας, σε όλα τα σχολεία και σ’ όλες τις εκφάνσεις και τις εκδηλώσεις της ζωής. «Το πιο καλό σημάδι είναι όταν συνεργαζόμαστε όλοι μαζί για το κοινό καλό» τόνισε.\nΕγκαίνια του Εκκλησιαστικού Λυκείου Πατρών από τον Αρχιεπίσκοπο\nΤα εγκαίνια του κτηριακού συγκροτήματος του Γενικού Εκκλησιαστικού Λυκείου Πατρών και της Εκκλησιαστικής Εστίας της Ιεράς Μητροπόλεως Πατρών πραγματοποίησε λίγο μετά τις πέντε το απόγευμα ο Μακαριώτατος Αρχιεπίσκοπος Αθηνών και πάσης Ελλάδος κ.κ. Ιερώνυμο. Οι κτιριακές εγκαταστάσεις βρίσκονται στην Παραλία Πατρών (Πατρών - Πύργου 85).\nΣτο Πανεπιστημιακό Νοσοκομείο στα Ιωάννινα νοσηλεύεται από την περασμένη Τετάρτη ο Μητροπολίτης Νικοπόλεως και Πρεβέζης Μελέτιος, .\nΟ 78χρονος Μητροπολίτης νοσηλεύεται στην νευροχειρουργική κλινική του Νοσοκομείου λόγω εγκεφαλικού επεισοδίου, ενώ από χθες η κατάστασή του χαρακτηρίζεται σοβαρή αλλά σταθερή. Εχουν προγραμματιστεί σειρά νέων εξετάσεων που θα είναι καθοριστικές για την πορεία της υγείας του.\nΆνθιμος Αλεξανδρουπόλεως: «Όχι ξέφρενα γλέντια, ακριβά δείπνα και χορούς»\n«Επειδή, γύρω μας και δίπλα μας ευρίσκονται, πλέον, συνάνθρωποί μας που στερούνται και τα βασικά αναγκαία, ας μην προκαλέσουμε φέτος με υπερβολικούς στολισμούς στα σπίτια, στις βιτρίνες και στους δρόμους. Ας μην προκαλέσουμε με ξέφρενα γλέντια, ακριβά δείπνα και χορούς. Ας σεβαστούμε τους απολυμένους, τους χρεωμένους, τους οικονομικά πιο αδύναμους. Ας σεβαστούμε όσους δεν έχουν στο σπίτι τους ηλεκτρικό ρεύμα η δεν μπορούν να πληρώσουν φάρμακα η φροντιστήρια. Όλοι αυτοί, και άλλοι πολλοί, δίπλα μας, είναι ο Χριστός στην κρύα, αφιλόξενη και εγκαταλελειμμένη φάτνη. Είθε να Τον συναντήσουμε.»\nΑυτά αναφέρονται μεταξύ άλλων στην Εγκύκλιο για την Σαρακοστή των Χριστουγέννων ο μητροπολίτης Αλεξανδρουπόλεως κ. Άνθιμος. Το κέιμενο της εγκυκλίου έχει ως ακολούθως:\nΣτη γενέτειρά του ο Πατρών Χρυσόστομος εόρτασε τη μνήμη του Αγίου Ιωάννου του Χρυσοστόμου\nΜε ιδιαίτερη λαμπρότητα εορτάστηκε και την φετινή χρονιά η μνήμη του εν Αγίοις Πατρός ημών Ιωάννου του Χρυσοστόμου, στην Ιερά Μητρόπολη Μαντινείας και Κυνουρίας, το Σάββατο 12 και την Κυριακή 13 Νοεμβρίου2011. Μοναδικός Ναός στην Ιερά Μητρόπολη Μαντινείας και Κυνουρίας που είναι αφιερωμένος στον Άγιο Ιωάννη το Χρυσόστομο είναι ο Ενοριακός Ναός στο Χωριό Λουκά Μαντινείας. Την παραμονή της Εορτής στην ακολουθία του Εσπερινού, τίμησαν την μνήμη του Αγίου και Λάμπρυναν με την παρουσία τους την Εορτή, ο Σεβ. Μητροπολίτης Μαντινείας και Κυνουρίας κ.κ. Αλεξανδρος και ο Σεβ. Μητροπολίτης Πατρών κ.κ. Χρυσόστομος. Με ευλογία του Σεβ. Ποιμενάρχη μας, κατά την διάρκεια της ακολουθίας του Εσπερινού, ο Μητροπολίτης Πατρών απένειμε το Οφίκιο του Πρωτοπρεσβυτέρου στον Εφημέριο της Ενορίας Λουκά π. Ιωάννη Βήλο. Ανήμερα της εορτής προεξήρχε του Όρθρου και της Θείας Λειτουργίας ο Σεβασμιώτατος Μητροπολίτης Πατρών κ. κ. Χρυσόστομος, ο οποίος έλκει την καταγωγή από το Χωριό Λουκά. Στο κήρυγμά του ο Σεβ. Μητροπολίτης Πατρών έκανε μνεία στην βιωτή του Αγίου Ιωάννου, αλλά και αναπόλησε τα παλαιά χρόνια και το παρελθόν της Ενορίας και του Χωρίου Λουκά. Κλείνοντας αυτήν την ξεχωριστή ευχαριστιακή σύναξη, ο Μητροπολίτης Πατρών κ.κ. ΧΡΥΣΟΣΤΟΜΟΣ, τέλεσε Ιερό Μνημόσυνο υπέρ μακαρίας μνήμης και αιωνίου αναπαύσεως του μακαριστού Ιερέως Γεωργίου Ρέκκα, επί σειρά ετών Εφημερίου της Ενορίας Αγίου Ιωάννου του Χρυσοστόμου Λουκά Μαντινείας.\nΆσχημα μηνύματα από την επαρχία: αυξάνονται και στο Ναύπλιο οι άποροι και οι άστεγοι-Ιερός Ναός έχει αναλάβει τη σίτισή τους\nΕκκλησία της Ελλάδος | Δημοσίευση: 13/11/2011\n(φωτορεπορτάζ Ευαγ. Μπουγιώτης) Με πολύ κόπο αλλά πολύ αγάπη, συνεχίζεται το συσσίτιο από τον ιερό ναό Ευαγγελιστρίας Ναυπλίου με πρωτεργάτη τον ιερέα της ενορίας πατήρ Ελευθέριο Μίχο καθώς και τις εθελόντριες του ιερού ναού οι οποίες μαζί με τον παπά μοχθούν καθημερινά για να συγκεντρωθούν τα απαραίτητα ώστε να ετοιμαστούν τα φαγητά και να τα μοιράσουν στους απόρους που έχουν φθάσει τα 90 άτομα.\nΕκείνο που προβληματίζει είναι η ραγδαία αύξηση του αριθμού των απόρων μοναχικών και άστεγων συνέπεια και της οικονομικής κρίσης. Πάντως ένα είναι το σίγουρο ότι αυτές οι προσπάθειες δεν λύνουν το πρόβλημα απλά απαλύνουν τον πόνο πολλών συνάνθρωπων μας.\nΤα γεύματα αγάπης χρειάζονται πολύ μόχθο και χωρίς την εθελοντική βοήθεια των κυριών που καθημερινά μαγειρεύουν των απλών ανθρώπων οι όποιοι παρά την οικονομική κρίση στηρίζουν το έργο της εκκλησίας καταθέτοντας οικονομική ενίσχυση ή τρόφιμα καθώς και τα μαγαζιά που βοηθούν αυτή την προσπάθεια, τα γεύματα αγάπης δεν θα πραγματοποιούνταν.\nΧειροτονία Διακόνου στην Ι.Μ. Χαλκίδος, παραμονή των ονομαστηρίων του Μητροπολίτη\n(Εκ της Ιεράς Μητροπόλεως) Το Σάββατο 12 Νοεμβρίου 2012, παραμονή των ονομαστηρίων του Σεβασμιωτάτου, στο Ιερό Προσκύνημα της Παναγίας Φανερωμένης Νέας Αρτάκης, ο Σεβασμιώτατος Μητροπολίτης Χαλκίδος κ. Χρυσόστομος τέλεσε την Θεία Λειτουργία και την χειροτονία ενός νέου Διακόνου, του π. Φωτίου Πάσχου, ο οποίος θα χειροτονηθεί σύντομα και Ιερεύς, για να καλύψει την κενή εφημεριακή θέση της Ενορίας Τριάδος Μεσσαπίων, στην οποία έχει εκλεγεί, μετά από την κατά νόμον και κανονική διαδικασία, από τον παρελθόντα Φεβρουάριο, αλλά δεν είχε χειροτονηθεί, λόγω της παύσης και των διορισμών των Εφημερίων, συνεπεία της οικονομικής κρίσης.\nΗ χειροτονία έλαβε χώρα τώρα, μετά την έγκριση της Κυβερνήσεως να χορηγηθούν 100 θέσεις νέων Εφημερίων στην Εκκλησία της Ελλάδος για το 2011 και την απόφαση της Ιεράς Συνόδου της Εκκλησίας μας, ώστε νά δοθεί στον Σεβασμιώτατο Μητροπολίτη Χαλκίδος κ. Χρυσόστομο η άδεια χειροτονίας και διορισμού ενός νέου Κληρικού.


Ο «Ψυχρός Πόλεμος» σάρωσε τα βραβεία Ευρωπαϊκής Ακαδημίας Κινηματογράφου | HuffPost Greece CULTURE\nΟ «Ψυχρός Πόλεμος» του Πάβελ Παβλικόφσκι αναδείχθηκε ο μεγάλος νικητής των βραβείων της Ευρωπαϊκής Ακαδημίας Κινηματογράφου που απονεμήθηκαν στη Σεβίλλη\n16/12/2018 10:57 EET | Updated Δεκέμβριος 16, 2018\nΚαλύτερος Ευρωπαίος ηθοποιός αναδείχθηκε ο Μαρτσέλο Φόντε για το «Dogman» του Ματέο Γκαρόνε και Καλύτερη Ευρωπαία ηθοποιός η Τζοάνα Κούλιγκ για τον «Ψυχρό Πόλεμο». Το βραβείο της Καλύτερης Ευρωπαϊκής Κωμωδίας δόθηκε στην ταινία «O Θάνατος του Στάλιν» του Αρμάντο Ιανούτσι, το Βραβείο της Fipresci- Ευρωπαϊκή Ανακάλυψη δόθηκε στον Λούκας Ντοντ για το «Girl», ενώ το βραβείο Κοινού (People’ s Choice Award) στο «Να με Φωνάζεις Με Τ′ Όνομά Σου» του Λούκα Γκουαντανίνο.\nΟ Κώστας Γαβράς τιμήθηκε για το σύνολο της καριέρας του από την Ευρωπαϊκή Ακαδημία Κινηματογράφου με ειδικό βραβείο. «Τα συναισθήματα είναι πολλά, η τιμή είναι μεγάλη. Αφιερώνω αυτό το βραβείο στη γυναίκα μου, που μένει μαζί μου παρά τις δυσκολίες. Θα ήθελα να ευχαριστήσω επίσης τον Βιμ Βέντερς και την Ευρωπαϊκή Ακαδημία Κινηματογράφου. Γιατί δίνουν ένα παράδειγμα του πώς πρέπει να είναι η Ευρώπη. Η Ευρώπη σήμερα είναι σε άσχημη κατάσταση. Αλλά, απόψε, εδώ, βλέπουμε ότι μπορούμε να είμαστε όλοι μαζί, από διαφορετικές χώρες, από διαφορετικές κουλτούρες και από διαφορετικές ταινίες και ν′ αποδεχόμαστε ο ένας τον άλλον. Και έτσι πρέπει να συνεχίσουμε» δήλωσε συγκινημένος ο Κώστας Γαβράς παραλαμβάνοντας το τιμητικό βραβείο της Ευρωπαϊκής Ακαδημίας Κινηματογράφου ενώ όλοι στην αίθουσα ήταν όρθιοι και χειροκροτούσαν.\nΤο βραβείο έδωσε στους δύο παραγωγούς η Ισπανίδα ηθοποιός Έμα Σουάρεθ, πρωταγωνίστρια της ταινίας «Sumendia», μία συμπαραγωγή της Heretic που ολοκλήρωσε τα γυρίσματα της στη Νίσυρο. «Είναι υπέροχο που παραλαμβάνουμε αυτό το βραβείο από τα χέρια σου Εμα. Ευχαριστούμε την Ακαδημία γι′ αυτήν την έκπληξη. Είμαστε πολύ χαρούμενοι που βρισκόμαστε πάνω σε αυτή τη σκηνή μπροστά σε όλους εσάς, τους ανθρώπους που κάνετε ταινίες και υπήρξατε έμπνευση για εμάς. Αυτό μας κάνει να νιώθουμε σημαντικοί. Ακόμα πιο σημαντικό είναι ότι μοιραζόμαστε αυτό το βραβείο. Το να μοιράζεσαι είναι μία από τις μεγαλύτερες αξίες στη ζωή και μας κάνει να σκεφτόμαστε τους άλλους και να αισθανόμαστε χρήσιμοι και ολοκληρωμένοι. Γι′ αυτό και θέλουμε ν′ αφιερώσουμε αυτό το βραβείο στους άλλους, σε όλους εκείνους που δουλέψαμε μαζί όλο αυτό τον καιρό (συμπαραγωγούς, χρηματοδότες, ηθοποιούς, σκηνοθέτες, συνεργεία και τους συνεργάτες μας στη Heretic) και οι οποίοι στάθηκαν δίπλα μας σε καλές και κακές εποχές» ανέφεραν οι Κωνσταντίνος Κοντοβράκης και Γιώργος Καρναβάς.\nΤιμητικά βραβεία εκτός από τον Κώστα Γαβρά δόθηκαν και στην Ισπανίδα ηθοποιό Κάρμεν Μάουρα και στον Άγγλο ηθοποιό Ρέιφ Φάινς. «Ανυπομονώντας γι′ αυτή την τελετή, για την οποία νιώθω βαθύτατα ευγνώμων, αναρωτιόμουν τι σημαίνει να νιώθεις Ευρωπαίος. Είναι άραγε το αίσθημα του ότι ανήκεις κάπου, της κοινής ιστορίας, των κοινών πληγών; Μπορώ να είμαι Άγγλος και Ευρωπαίος μαζί; Φυσικά ναι. Αυτό νιώθω βαθιά μέσα μου. Στην Αγγλία αυτή τη στιγμή, υπάρχει μόνο ο θόρυβος του διχασμού. Αλλά οι ταινίες μπορεί να είναι για εμάς ένα παράθυρο για να δούμε τον άλλον και μέσα από αυτές μπορούμε να γιορτάσουμε τις διαφορές μας και την κοινή μας ανθρωπιά» δήλωσε ο Ρέιφ Φάινς.\nΨυχρός ΠόλεμοςΚώστας ΓαβράςΠαβλικόφσκιΕυρωπαϊκή Ακαδημία Κινηματογράφου


Στα 43 της, η Κάιλι Μινόγκ (Kylie Minogue) διατηρείται σε φόρμα και διαθέτει σώμα που θα ζήλευαν πολλές!\nΤις ξεχωριστές της καμπύλες η ίδια η Κάιλι αποκαλύπτει πως τις χρωστά στις ώρες που περνά... χορεύοντας! Ειδικά κατά τη διάρκεια κάθε περιοδείας της, η μικροσκοπική σταρ χορεύει διαρκώς και αποκτά σφιχτά μπράτσα και πόδια. Η ίδια, μιλώντας στην βρετανική έκδοση της Marie Claire Απριλίου τονίζει:\n"Κάθε φορά που βρίσκομαι σε περιοδεία, χορεύω απίστευτα πολλές ώρες. Σίγουρα γυμνάζω τα μπράτσα και τα πόδια μου αλλά μετά από τόση κούραση, πονάω πολύ στα γόνατά μου, ειδικά όταν πρέπει να φοράω βαριά κοστούμια''!\nΤι γίνεται όταν η περιοδεία τελειώνει; Σύμφωνα με το πρακτορείο Cover, η Κάιλι δεν γυμνάζεται τόσο έντονα και προσπαθεί να ξεκουράζει το σώμα και το πρόσωπό της:\n"Όταν δεν έχει έχω περιοδεία, ψάχνω να βρω μια ισορροπία στον τρόπο που αθλούμαι. Κάποιες μέρες δεν κάνω τίποτα απολύτως. Το ίδιο γίνεται και με το μακιγιάζ μου. Όταν είμαι σπίτι αποφεύγω να βάφομαι αφού έχω βαρεθεί όλο αυτό το χρυσό μακιγιάζ και το γκλίτερ που είχα στην προηγούμενη περιοδεία μου''!\nΠου οφείλει όμως τη νεανικότητα της η Μινόγκ; Η ίδια υποστηρίζει πως διατηρείται όμορφη και νέα χάρη στη διατροφή που ακολουθεί.\n''Η δίαιτά μου στηρίζεται στην κατανάλωση υγιεινών τροφών. Κάνω τη συγκεκριμένη διατροφή πολλά χρόνια τώρα. Δεν καταναλώνω έτοιμες τροφές, ανθρακούχα αναψυκτικά, δεν καπνίζω κι αποφεύγω όσο μπορώ το αλκοόλ''.


posted by christos michaelides at Monday, March 27, 2006 21 comments\nposted by christos michaelides at Saturday, March 25, 2006 8 comments\nΔεν υπάρχει πιο απεχθής έννοια για μένα από εκείνη που χρησιμοποιείται κατά κόρον στο λεγόμενο «ελεύθερο εμπόριο», και που κατά μιαν ειρωνική έννοια του λόγου, καθιερώθηκε με μια λέξη συνυφασμένη με την ίδια τη ζωή. Μιλώ για τον απεχθή, για μένα, εμπορικό όρο που ακούει στη λέξη «αέρας».\nΈνας φίλος, πριν μερικά χρόνια, μου εξηγούσε πως ακριβώς λειτουργεί αυτό το σύστημα, του «αέρα», στα σούπερ-μάρκετ. Πως, δηλαδή, οι ιδιοκτήτες των μεγάλων αυτών καταστημάτων, εκβιάζουν τους προμηθευτές τους προκειμένου να τους δώσουν, για τα προϊόντα τους «ράφι με θέα».\nΞέρω, και κατανοώ, ότι στο ελεύθερο εμπόριο, στους κανόνες του παιχνιδιού είναι να βρίσκεις και τρόπους, κάποτε νόμιμους, κάποτε νομότυπους αλλά ποτέ, τυπικά, παράνομους, για να αποκομίζεις «από το ελάχιστο, το μέγιστο». Θεμιτό είναι αυτό, αν και σκληρό. (Προσωπικά, δεν θα το έπαιζα ποτέ αυτό το άθλημα. Μου θυμίζει την πυγμαχία, που την θεωρώ άγρια και πρωτόγονη).\nΕκείνο που μου την δίνει, όμως, σε όλη ετούτη τη φιλοσοφία «του αέρα», είναι η τακτική και το ύφος των ανθρώπων που την υπηρετούν. Όλα επάνω τους, θυμίζει έναν γεννημένο killer. Ένα όρνιο, που παραμονεύει να φάει ακόμα και τα κόκκαλα. Η απληστία στον άνθρωπο είναι για μένα η απώτερη κατάπτωση του είδους – απεχθέστερη και από αυτό ακόμα το έγκλημα το οποίο, τις περισσότερες φορές, δεν είναι παρά μια στιγμιαία πράξη. Το έγκλημα, όμως, του απλήστου (και, Χριστέ μου, πόσους τέτοιους ανθρώπους δεν γνωρίζω!), είναι διαρκές. Και τροφοδοτεί και όλα τα άλλα.\nΓια πολλούς τέτοιους ανθρώπους, ο αέρας δεν είναι παρά το μέγα συμπλήρωμα των ικανοτήτων που δεν διαθέτουν. Ο άξιος, δεν χρειάζεται ποτέ «αέρα» για να «πουλήσει» αυτό που είναι ικανός να κάνει. Ο φάκελος στην ιατρική, είναι και αυτός ένα είδος αέρα. Money below the table. Money for nothing, όπως έλεγαν και οι Dire Straits.\n«Δώσε μου, για να σου δώσω αυτό που έτσι κι αλλιώς υποχρεούμαι να σου δώσω, εάν ήμουν σωστός άνθρωπος, σωστός επαγγελματίας». Έτσι λειτουργεί αυτή η φούσκα. Και είναι γεμάτος πια ο κόσμος μας από τέτοιους … αεράτους!\nΣε όλους τους τομείς της ζωής μας πια, το νταβατζιλίκι πάει σύννεφο. Στο εμπόριο, στην εκπαίδευση (μήπως δεν είναι «αέρας» πολλά από τα ιδιαίτερα που υποχρεώνονται τα παιδιά να κάνουν από τους ίδιους τους δασκάλους τους;), στην τέχνη (όπου ο «αέρας» πια ευνοεί μόνο τους … ομίλους, μόνο εκείνους που πλέουν μαζί με το σύστημα), στο ποδόσφαιρο, στη διασκέδαση και στην ψυχαγωγία μας.\nΟι άνθρωποι που τρέφονται από αυτό το σύστημα και που το συντηρούν κιόλας, είναι ίσως το χειρότερο κομμάτι της κοινωνίας. Μιας κοινωνίας που, δυστυχώς, δεν αντιδρά πια. Δεν ξεμπροστιάζει τους νταβατζήδες και αεριτζήδες – αυτούς που μάθαμε να ονομάζουμε και «διαπλεκόμενους» - γιατί κρυφά μέσα του, ακόμα και εκείνος που σήμερα είναι έξω από τον κύκλο, ονειρεύεται, όχι να τον σπάσει, αλλά να μπει μια μέρα και αυτός εντός του!...\nposted by christos michaelides at Monday, March 20, 2006 4 comments\nΥγείαν έχω, το αυτό επιθυμώ και δι’ εσέ.\nΤις προσκλήσεις που μου ζήτησες για την Γιουροβίζιον σου τα εξασφάλισα – νάρθεις να καμαρώσεις την Αννούλα σου γονατιστή επί σκηνής, να τραγουδάει κάτι που να θυμίζει Μάικλ Τζάκσον και, με σφιγμένες τις γροθιές αλά-Μίκ Τζάγκερ να φωνάζει «για την Ελλάδα, ρε γαμώτο».\nΠροκρίθηκε για τον τελικό το τραγούδι «Everything» του Νίκου Καρβέλα (oh, what a surprise, dear!), και όλοι ευχόμαστε στο τέλος να μην μείνουμε με το «Nothing». Ήταν μια υπέροχη βραδιά. Συναρπαστική. Ωραίο πράγμα να τρέχεις μόνος σου και να τερματίζεις πρώτος…\nΤα προσχήματα, ευτυχώς, έσωσαν τα δύο παιδιά που παρουσίασαν τη βραδιά από την ΝΕΤ – η Ζέτα Μακρυπούλια και ο Γιώργος Καπουντζίδης. Ο τελευταίος, νέο παιδί στα 30 του περίπου, είναι ο άνθρωπος που έχει γράψει το «Παρά Πέντε», στο Mega, που είναι, μακράν όλων των άλλων, το πιο επιτυχημένο σίριαλ της χρονιάς εδώ στην Ελλάδα. Αποδεικνύεται έτσι, πως όταν οι παλιοί, δώσουν και λίγον από τον … κυρίαρχό τους ρόλο στα νέα παιδιά και, κυρίως, όταν τα στηρίξουν κιόλας, μπορεί να γίνουν ωραία πράγματα. Ο Καπουντζίδης και η Μακρυπούλια έδειξαν, κατά την βραδιά επιλογής του τραγουδιού της Γιουροβίζιον, ότι δεν αρκούν τα ονόματα και η ομορφιά, ότι το καλό αποτέλεσμα επιτυγχάνεται όταν υπάρχει ταλέντο, όταν υπάρχει γνωση, όταν γίνεται σκληρή δουλειά, με φαντασία και με κέφι πηγαίο και με σεβασμό προς τον ακροατή/πελάτη/πολίτη/κλπ. Μπράβο τους.\nΑυτά τα στοιχεία μοιάζουν να λείπουν από πολλούς που ασκούν το επάγγελμα της πολιτικής στην οποία, ετόυτη την εβδομάδα κυριάρχησε ο τσακωμός μεταξύ Νέας Δημοκρατίας και ΠΑΣΟΚ για το περιβόητο πια θέμα της απογραφής. Υπενθυμίζω: Όταν ανέλαβε την εξουσία, πριν από 2 χρόνια σχεδόν η Ν.Δ., ο υπουργός Οικονομικών κ. Γιώργος Αλογοσκούφης κατηγόρησε το ΠΑΣΟΚ ότι επί των ημερών του διαστρέβλωσε τα νούμερα της οικονομίας προκειμένου να επιτύχει την ένταξη της χώρας μας στην ΟΝΕ. Είπε, μεταξύ άλλων ο κ. Αλογοσκούφης, ότι ογκώδεις δαπάνες που είχαν γίνει για αγορά εξοπλισμών δεν είχαν εγγραφεί εγκαίρως από την τότε κυβέρνηση Σημίτη στον προϋπολογισμό, με αποτέλεσμα να φαίνονταν μικρότερα απ’ ότι είναι στην πραγματικότητα τα ελλείμματα μας.\nΤην περασμένη εβδομάδα όμως, ήρθαν τα πάνω-κάτω όταν η Eurostat, η στατιστική υπηρεσία της Ευρωπαικής Ενωσης απεφάνθη ότι όπως κάνουν και όλες οι άλλες μεγάλες χώρες της Ε.Ε., είναι απολύτως φυσικό και θεμιτό οι αμυντικές δαπάνες να εγγράφονται στον προϋπολογισμό «όσο το δυνατόν αργότερα, και με την φυσική παράδοση του υλικού».\nΌπως καταλαβαίνεις, λοιπόν, Δημητρό μου, η νεα αυτή τροπή των πραγμάτων (που θα μπορούσε απλώς να έχει τον τίτλο ενός θαυμάσιου βιβλίου που λέγεται «Πώς να λες ψέματα με την στατιστική», γραμμένο από τον Darrell Huff, και σου το συστήνω ανεπιφύλακτα), πυροδότησε «πόλεμο» στο ελληνικό κοινοβούλιο αυτήν την εβδομάδα. Ο κ. Παπανδρέου είπε ότι, με την βεβιασμένη απόφαση του κ. Αλγοσκούφη να ζητήσει, μόλις ανέλαβε υπουργός, να γίνει εκ νέου απογραφή της ελληνικής οικονομίας, «ώστε να ξέρει ο κόσμος πως εξαπατήσαμε την Ευρωπη, αλλά και τι τελικά παραλάβαμε από σας», εξέθεσε ανεπανόρθωτα την χώρα, και ζήτησε την παραίτησή του.\nΟ κ. Αλογοσκούφης, από την μεριά του επιμένει ότι η εγγραφή των δαπανών έπρεπε να γίνει αμέσως (πρακτική πού επίσης αποδέχεται η Eurostat), και ότι «οι κυβερνήσεις του ΠΑΣΟΚ έλεγαν ψέματα στις Ευρωπαϊκές Υπηρεσίες, στους Ευρωπαίους Εταίρους μας και στον ελληνικό λαό. Το πρόβλημα δεν ήταν η κυβέρνηση της Νέας Δημοκρατίας που είπε την αλήθεια».\nΑπό τους λίγους πολιτικούς που πέρασαν ποτέ από αυτόν τον τόπο και που δεν εφάρμοσε ποτέ την πολιτική τέχνη της δημαγωγίας, ο Γεώργιος Ράλλης, έφυγε από τη ζωή την Τετάρτη που μας πέρασε. Ο πρώην πρωθυπουργός, και από τα ιδρυτικά μέλη του κόμματος της Νέας Δημοκρατίας, πέθανε στο διαμέρισμά του στο Κολωνάκι από ανακοπή καρδιάς. Ήταν 88 ετών. Τον θυμάμαι στα πρώτα χρόνια της αντιπολίτευσης όταν είπε εκείνο το περίφημο «δεν θέλω ούου», όταν σε κάποια προεκλογική του ομιλία στη Πλατεία Συντάγματος και, αναφερόμενος στον αντίπαλό του, Ανδρέα Παπανδρέου, οι οπαδοί της Νέας Δημοκρατίας τον αποδοκίμασαν. Εκείνο το «δεν θέλω ούουου», ακούστηκε πολύ … παράταιρα, εκείνη την εποχή που ο λαϊκισμός πήγαινε σύννεφα, και δοξάζονταν ως θεοί οι λογής-λογής λαοπλάνοι. Είχε γίνει, μάλιστα, εκείνη η φράση του, τίτλος σε επιθεωρήσεις, με τον Χάρι Κλύν, τότε, να δίνει ρέστα. Και όμως, ήταν ίσως από τα λίγα σωστά πράγματα πού ακούστηκαν ποτέ σ’ εκείνα τα προεκλογικά μπαλκόνια της απίστευτης δημαγωγίας. Επίσης, θυμάμαι, ότι ο Γιώργος Ράλλης, που εγώ θα επιμένω να τον φωνάζω «κύριο», έστω και αν έχει πλέον αποδημήσει, ήταν ό πρώτος πολιτικός στην μεταπολίτευση που την ίδια την νύχτα των εκλογών συνεχάρη δημόσια τον αντίπαλό του, τον Α. Παπανδρέου, για την νίκη του.\nΣτην κηδεία του, ζήτησε να μην εκφωνηθούν επικήδειοι. Και αυτό, μερικούς πολιτικούς τους στενοχώρησε. Γιατί – τους έβλεπα – είχαν έτοιμα τα κείμενά τους, έτοιμα τα τυποποιημένα λογύδριά τους. «Ο Γεώργιος Ράλλης αφήνει πίσω του ένα δυσαναπλήρωτο κενό…κλπ, κλπ». Copy, paste!\nΑπεβίωσε το περασμένο Σάββατο, και κηδεύτηκε χθες στην γενέτειρα του, την πόλη Ποζάρεβιτς, στη Σερβία, ενώπιον λιγοστών οπαδών του, ο άλλοτε κραταιός ηγέτης της πρώην Γιουγκοσλαβίας, Σλόμπονταν Μιλόσεβιτς – ο άνθρωπος που τα περισσότερα μέσα ενημέρωσης στον κόσμο χαρακτήριζαν «χασάπη των Βαλκανίων», και που μόνο τα δικά μας, τα ελλαδικά, σχεδόν τον είχαν αγιοποιήσει. Πάντοτε με απασχολούσε αυτό. Το γιατί εμείς, σε τόσες πολλές περιπτώσεις, παίρνουμε το μέρος ανθρώπων που, εάν κυβερνούσαν ποτέ τη δική μας χωρα, θα τους ανατρέπαμε αμέσως ως δικατάτορες;\nΚατά καιρούς, στην σύγχρονη ιστορία μας, υπήρξαμε ένθερμοι υποστηρικτές των Παλαιστινίων (και καλά κάναμε), οι μόνοι φίλοι του Καντάφι, Κουρδότεροι των Κούρδων, Σερβότεροι των Σέρβων, κλπ, κλπ. Και όμως – παράξενο δεν είναι Δημητρό – οί περισσότεροι από αυτούς, τις κρίσιμες στιγμές που χρειαστήκαμε την ξεκάθαρη υποστήριξη τους σε δικά μας εθνικά θέματα, στην κλαύτερη περίπτωση κάνανε τις πάπιες. Υπενθυμίζω ότι η Σερβία του Σλόμπονταν Μιλόσεβιτς, αυτού του αρχομανούς ηγέτη που εμείς αγιοποιησαμε, ήταν από τις πρώτες χωρες στον κόσμο που αναγνωρισαν ως Μακεδονία το κράτος των Σκοπίων. Υπενθυμίζω, ακόμα, την πιο πρόσφατη απόφαση του συνδέσμου των ισλαμικών κρατων – μέλος του οποίου είναι και οι παλεστίνιοι, και οι Λίβυοι – ότι εξέδωσαν ομόφωνο ψήφισμα στο οποίο τον΄ζεται ότι και οι Τουρκοκύπριοι «εχουν το νδικαίωμα να έχουν το δικό τους κράτος».\nΛοιπόν, τι θέλω να πω, για να μην παρεξηγούμαι: Ασφαλώς και θα πρέπει ένας λαός και μια χώρα, στα πλαίσια του ουμανισμού και του σεβασμού της ανθρώπινης υπόστασης, να υποστηρίζουν τους αδύναμους και εκείνους που πιστεύουν ότι είναι κατατρεγμένοι. Όμως, κάποια στιγμή θα πρέπει να κοιτάξουμε και το συμφέρον της δικής μας χώρας, και να επιλέξουμε επιτέλους με ποιους είμαστε. Η Θάτσερ, που κυβέρνησε τη χώρα της με σιδερένια γροθιά, είπε κάτι πολύ σωστό όταν την ρώτησαν γιατί είναι τόσο σφικτά δεμένη επάνω στο άρμα του Ρόναλντ Ρέηγκαν, ευθέως και αποστομωτικώς απάντησε «γιατί αυτό συμφέρει την πατρίδα μου». Μακάρι και ο Μπλέρ να είχε τέτοια ευθυκρισία και ειλικρίνεια. Όταν τον ρώτησαν πρόσφατα το ίδιο πράγμα – «γιατί είστε τόσο κολλημένος επάνω στον Μπούς;» - απάντησε μασημένα για την ανάγκη να παταχθεί η τρομοκρατία, κλπ.\nΛοιπόν. Να αγαπάμε τους Κούρδους, τους Παλεστίνιους, τους Λίβυους, τους Σερβους, τους Σουηδούς, τους Εγγλέζους, τους Αμερικανούς, τους Σρι Λανκέζους και τους Πακιστανούς, αλλά πρώτα να αγαπάμε την πατρίδα μας.\nposted by christos michaelides at Saturday, March 18, 2006 3 comments\nΓΑΖΑ (29 Μαρτίου 2005)\nΗ ΜΠΕΤ ΧΑΝΟΝ ήταν ανέκαθεν μία από τις πιο εύφορες περιοχές στη βόρεια Γάζα. Όλοι σχεδόν οι κάτοικοι της πόλης δούλευαν στα χωράφια, και ζούσαν από τις καλλιέργειές τους. Ξακουστά εκεί, ήταν τα πορτοκάλια, τά λεμόνια, τα μανταρίνια και τα γκρέιπφρουτ. Κατά την διάρκεια όμως της δεύτερης ιντιφάντας των Παλαιστινίων, ή περιοχή αυτή δέχτηκε ένα από τα πιο σκληρά και πιο απάνθρωπα κτυπήματα πού έχουν γίνει ποτέ. Μέσα σε δυο νύχτες, οι Ισραηλινοί πραγματοποίησαν μια σειρά από αεροπορικές επιδρομές και κυριολεκτικά ισοπέδωσαν όλες τις καλλιέργειες. Πήγα στα χωράφια αυτά. Τα περπάτησα. Τα έκλαψα. Ποτέ δεν έχω δει πιο άσχημο θέαμα. Το χώμα είναι ανακατεμένο και αλλοιωμένο. Η καταστροφή είναι ανυπολόγιστη, και θα χρειαστούν χρόνια ώσπου να ξαναγίνει υγιές το χώμα για να παράξει πάλι καρπούς.\nΟ ΤΖΑΜΙΛ ΕΣΣΑΜ, πατέρας πέντε παιδιών, στέκεται στην άκρη του δρόμου και πουλάει φράουλες. Ένας έμπορος τις εισάγει από τα ισραηλινά εδάφη, και αυτός αγοράζει μια μικρή ποσότητα την οποία, αν καταφέρει να πουλήσει, ίσα-ίσα που θα βγάλει τα χρήματα που χρειάζονται για να φάνε όλοι ένα πιάτο φαγητού. «Η ζωή μας καταστράφηκε», μου λέει. «Καλύτερα να βομβάρδιζαν και να σκότωναν εμένα, παρά τα χωράφια μου. Δυο γενιές τα καλλιεργούσαμε και τα προσέχαμε. Ήταν όλο μας το βιός. Ζούσαμε από αυτά περισσότερες από 100 οικογένειες. Τώρα, το να κάνουμε; ξεκινάμε από την αρχή. Φύτεψα ξανά ορισμένα δεντρίλια, αλλά θα περάσουν δέκα χρόνια ώσπου να μού δωσουν καρπό. Θα περιμένω…». Συγκλονίζομαι! Δεν μπορώ καν να φανταστώ πόση δύναμη πρέπει να κρύβει μέσα του ένας άνθρωπος γύρω στα 60 του χρόνια, ώστε να μπορεί ακόμα να βρίσκει τη δύναμη για να ξεκινήσει από την αρχή.\nΠΡΙΝ μερικά χρόνια, ή Γάζα τρεφόταν από τα δικά της λαχανικά και εσπεριδοειδή. Τώρα, όλα τα πορτοκάλια, λεμόνια, γκρέιπφρουτ και μανταρίνια αναγκάζεται να τα εισάγει από τις ισραηλινές περιοχές. Τριγυρνώ στην κεντρική αγορά της Γάζας, και μιλάω μ’ ανθρώπους που διαλαλούν την πραμάτειά τους. Η Σαλαμά Ασιούτι, 55, είναι μια γυναίκα μεγάλων διαστάσεων – έτσι είναι οι περισσότερες αυτής της ηλικίας και πάνω, εκεί. Τις δύσκολες μέρες που δεν τολμούσες να κυκλοφορήσεις στους δρόμους – και αυτό συνέβαινε συνεχώς τα τελευταία 4 χρόνια – οι άνθρωποι κλείνονταν στα σπίτια και περνούσαν τις περισσότερες ώρες τους τρώγοντας. «Τα λαχανικά, τα παράγουμε εδώ, στα δικά μας μέρη. Τα φρούτα, τα εισάγουμε», μου λέει. Και θυμάται παλιές μέρες που «έρχονταν και οι Εβραίοι στα μέρη μας τα Σαββατοκύριακα, κυρίως για να αγοράσουν λαχανικά φρέσκα, που είναι καλύτερα και φθηνότερα εδώ. Έρχονταν και για να κάνουν σέρβις στα αυτοκίνητά τους, γιατί πολύ φθηνότερα ήταν και τα δικά μας συνεργεία». Με 3 δολάρια αγοράζεις σχεδόν όλον της τον πάγκο. Ντομάτες, μαρούλια, αγγουράκια, σέσκουλα, κολοκυθάκια, μελιτζάνες, κουνουπίδια, κρεμμύδια και αγριόχορτα όσα θες. Τρία δολάρια είναι το καλύτερο μεροκάματο που μπορεί να περιμένει, αλλά σπάνια ξεπουλά όλα της τα προϊόντα. Κάνω ν’ αγοράσω 7-8 μπανάνες, μου δίνει 10 και αρνείται να πάρει λεφτά. Τόσο περήφανοι και ωραίοι άνθρωποι, που δεν συνάντησε ποτέ, αλλού πουθενά.\nposted by christos michaelides at Monday, March 13, 2006 6 comments\nΓΑΖΑ. (Τρίτη 29 Μαρτίου 2005)\nΗ ΝΥΧΤΑ στη πόλη είναι τρομακτική. Το μεγαλύτερο μέρος της είναι βυθισμένο στο σκοτάδι. Η ζωή όμως συνεχίζεται σαν ναναι μέρα. Τα παιδιά παίζουν στους δρόμους, κυνηγώντας τα γαϊδούρια και τα άλογα που σέρνουν τις άμαξες. Οι οδηγοί εκνευρίζονται, και κάνουν πως κτυπούν τα παιδιά με τα καμτσίκια, βλασφημώντας τα. Εκείνα ξεκαρδίζονται. Οι δρόμοι είναι μεγάλοι σε μήκος και σε πλάτος, πιθανώς για να απλωθεί σ’ αυτούς πιο άνετα η απόλυτη αναρχία. Οδηγούν από την δεξιά μεριά, όπως και εμείς, αλλά μόνο στη θεωρία. Όποιος θέλει, σταματά όπου θέλει, και οι υπόλοιποι πάνε από την άλλη μεριά του δρόμου. Κατεβαίνει ν’ αγοράσει λαχανικά και κρέας, και αφήνει το αυτοκίνητο εκεί, στη μέση του δρόμου, πολλές φορές με την υπόλοιπη οικογένεια μέσα. Αν έχει και παιδιά, αυτά βγαίνουν και παίζουν με τους αμαξάδες.\nΔΕΝ ξέρεις αν είναι από άσφαλτο η χώμα ο δρόμος. Οι περισσότεροι είναι βομβαρδισμένοι. Στην τελευταία «ιντιφάντα», οι Ισραηλινοί σημάδευαν τα θύματά τους από ελικόπτερα, και έριχναν ρουκέτες στον στόχο αδιαφορώντας εάν ήταν νύχτα η μέρα, σε μέρος πολυσύχναστο η ερημικό, κοντά σε σχολείο η τέμενος. Στην άκρη πολλών δρόμων, βλέπεις μικρούς και μεγάλους λοφίσκους από μπάζα. Πρόκειται για πρόχειρες επιδιορθώσεις σημείων βομβαρδισμένων. Εκεί, ανάμεσα σε χώμα και παλιοσίδερα, βλέπω πιτσιρίκια να χορεύουν γύρω από μια παλαιστινιακή σημαία, και να πανηγυρίζουν για κάτι που δεν μπορώ να καταλάβω τι μπορεί να είναι. Ίσως για την ελπίδα ότι μπορεί και να μην ξανάρθουν ποτέ «τα ελικόπτερα τ’ ουρανού».\nΔΥΟΜΙΣΗ μήνες πέρασαν περίπου από τότε που τέθηκε σε ισχύ η κατάπαυση του πυρός. Σιγά-σιγά ξεθαρρεύουν οι άνθρωποι και βγαίνουν έξω. Ο Αιγύπτιος συνοδός μου, ό Ρασίντ, λέει «αν ερχόσουν μέχρι και τον περασμένο Νοέμβριο, δεν θάβλεπες ψυχή έξω». Οδηγάει με όλα τα παράθυρα ανοικτά. Αναπνέεις τον υγρό αέρα της θάλασσας, και ακούς όλων τους ειδών τους θορύβους – κυρίως κορναρίσματα από αυτοκίνητα, φωνές παιδιά, και τα πέταλα των αλόγων και μουλαριών. Δεν βλέπεις όμως καλά, παρά μόνο ευθεία μπροστά, εφόσον το αυτοκίνητό σου έχει φώτα. Σκόρπιες εικόνες, στιγμιαία μονάχα, συλλαμβάνει το βλέμμα σου. Στην Ομάρ Μουχταρ, που είναι από τους κεντρικότερους δρόμους της πόλης, αδέσποτα σκυλιά έχουν κάνει γιουρούσι στην κλειστή πια κρεαταγορά, και τρέχουν κι αυτά ανάμεσα στ’ αυτοκίνητα με κόκαλα στο στόμα. Προχωρώντας λίγο, ένα σκυλί σκαρφαλώνει σ’έναν από τους λοφίσκους με τα μπάζα των βομβαρδισμών, πιάνεται σε κάτι συρματοπλέγματα και αλυχτά εκεί, λαβωμένο, ώσπου να το απελευθερώσουν κάτι στρατιώτες που έχουν τη σκοπιά τους εκεί κοντά.\nΣΤΙΣ 8 πρέπει να είμαι στο καινούργιο προεδρικό μέγαρο της Γάζας (το προηγούμενο, δίπλα ακριβώς από αυτό, εκεί όπου είχε το γραφείο του ο Γιασερ Αραφατ όποτε ερχόταν στη πόλη, το ισοπέδωσαν οι Ισραηλινοί) για την συνέντευξη με τον νέο πρόεδρο της Παλαιστινιακής Αρχής, Μαχμούτ Αμπάς, όπως είναι το επίσημό του όνομα. Μέχρι να περάσει η ώρα, κάνουμε αυτήν την μικρή νυχτερινή βόλτα στην κατασκότεινη Γάζα. Τα μαγαζιά έχουν κλείσει, και στα λίγα εστιατόρια που υπάρχουν ο κόσμος δεν είναι πολύς. Μόνο στα παραλιακά ξενοδοχεία υπάρχει κάποια υποφερτή κίνηση. Η διασκέδαση δεν έχει καμιά σχέση με αυτό που εννοούμε εμείς με τη λέξη. «Κάνω βόλτα με τη γυναίκα μου στην παραλία, και τα παιδιά μας παίζουν με τις πέτρες και το νερό», μου λέει ο Ρασίντ. Τρία είναι τα παιδιά του – δυο κορίτσια, 8 και 10 χρονών, ένα αγόρι 14. Στα σπίτια μαζεύονται συχνά συγγενείς και φίλοι, και εκεί, πάντοτε, τα τραπέζια είναι πλουσιοπάροχα και καλόκαρδα. Σινεμά και θέατρο, ούτε για δείγμα. Υπήρχαν 5 κινηματογράφοι πριν από την πρώτη ιντιφάντα, στη δεκαετία του ’80. Γκρεμίστηκαν, και δεν ξανακτίστηκαν.\nΗ ΝΥΧΤΑ στη Γάζα είναι τρομακτική. Επειδή ξέρεις ότι όταν φέξει την επόμενη μέρα το φως του ήλιου, θα είναι ακόμα χειρότερη!…\nposted by christos michaelides at Monday, March 13, 2006 2 comments\nposted by christos michaelides at Sunday, March 12, 2006 11 comments\nΠέρασε γρήγορα αυτή η εβδομάδα. Έτσι γίνεται πάντα όταν κάποια αργία μας κάνει δώρο την Δευτέρα. Από τον αετό μου, το μόνο που απόμεινε φέτος ήταν το σχοινί. Ο υπόλοιπος, έπεσε σε κάτι κενά αέρος, ψηλά στο Πήλιο, και προσγειώθηκε, πολύ ομαλά ευτυχώς, επάνω σε μιαν αμυγδαλιά πρόωρα ανθισμένη.\nΔεν πρωτοτύπησα ούτε φέτος. Πάλι ο αετός μου ήταν της ΑΕΚ. Δικέφαλος και κακομοίρικος. Τι πράγμα ειν’ αυτό με τούτον τον κηπουρό τον Σάντος που μπλέξαμε; Στον αγώνα με τον Παναθηναϊκό την περασμένη Κυριακή, όλος ο κόσμος είδε μια ΑΕΚ που παράπαιε, και μόνο αυτός και ο Νικολαίδης έμειναν ευχαριστημένοι. Τι να πω; Ή είναι απελπιστικά ολιγαρκείς αμφότεροι, ή βρίσκονταν σε άλλο γήπεδο.\nΕν πάση περιπτώσει, όπως ξέρεις, ως αμετανόητο ΑΕΚτζή εμένα τρεις πληγές μεγάλες με έχουν σημαδέψει τα τελευταία χρόνια.\nΗ πρώτη: σ’ εκείνον τον αλήστου μνήμης αγώνα με τον Ολυμπιακό στη Νέα Φιλαδέλφεια όταν, βλέποντας ότι το χάνουμε το παιχνίδι, οι παίκτες της ΑΕΚ, κατόπιν προτροπής και μέλους της διοίκησης, έπεσαν κάτω και έκαναν τους τραυματίες. Έκτοτε, όποτε χάνει η ομάδα, οι αντίπαλοι μας περιποιούνται με το σύνθημα «πέστε κάτω, πέστε κάτω», και σε διαβεβαιώ ότι πονάει πολύ.\nΗ δεύτερη: όταν αλήτες οπαδοί της ομάδας μου έκαναν τον Ντουσαν Μπάγιεβιτς (μακράν όλων των άλλων καλύτερος προπονητής που πέρασε ποτέ από την ΑΕΚ) να παρατήσει για δεύτερη φορά την ομάδα, καθώς φώναζαν από την εξέδρα ένα εμετικό σύνθημα που έλεγε «αφήστε να κάνουμε εμείς παιδί στην γυναίκα σου, αφού εσύ δεν μπορείς». Εάν υπήρχε πραγματική αθλητική δικαιοσύνη στον κόσμο, μόνο για αυτό το σύνθημα η ΑΕΚ θα έπρεπε να είχε τιμωρηθεί με υποβιβασμό 10 χρόνων.\nΚαι τρίτη πληγή: όταν η τωρινή διοίκηση του Ντέμη Νικολαίδη κατάφερε (;) να εντάξει την εταιρεία ΑΕΚ στο περίφημο Αρθρο 44 (περί προβληματικών εταιρειών), και να της χαριστούν χρέη ύψους πολλών εκατομμυρίων ευρω, 30 αν δεν κάνω λάθος. Ντρέπομαι γι’ αυτήν την απόφαση, γιατί εγώ πάντα υπερηφανευόμουν ότι η ομάδα μου (πιο μικρή και πιο ρομαντική από τις άλλες δύο μεγάλες) ήταν έξω από τα κυκλώματα, έξω από τις όποιες ευνοϊκές διατάξεις που απολάμβαναν οι ισχυροί.\nΣτην Ιταλία, όταν μια άλλη ιστορική ομάδα, η Φιορεντίνα, έφτασε, όπως και η ΑΕΚ, να χρωστάει τα μαλλιοκέφαλά της, όπως συμβαίνει σε όλες τις υγιείς αγορές, χρεοκόπησε και υποβιβάστηκε στην Τρίτη κατηγορία. Έτσι έπρεπε, έτσι ήθελα, να συμβεί και με την ΑΕΚ. Το ΑΕΚάκι μου. Να πήγαινε στις μικρές κατηγορίες και να άρχιζε από το μηδέν, παίζοντας με νέα, φρέσκα παιδιά, και θα σου’ λεγα τότε πώς θα τρέχαμε να την δούμε στα μικρά γήπεδα της Ελλάδος – αγροτουρισμό θα κάναμε, όπως και σύ που υποστηρίζεις (αθεράπευτα ρομαντικός, επίσης) τον Άρη Λεμεσού!\nΚατά τα λοιπά, την εβδομάδα αυτήν η Νέα Δημοκρατία συμπλήρωσε 2 χρόνια στην εξουσία. Για αυτόν τον λόγο (!!!), συνήλθε εκτάκτως, «σε πανηγυρική – λέει – συνεδρίαση» το Υπουργικό Συμβούλιο, και εκεί ο Κώστας Καραμανλής ανακοίνωσε στους συνεργάτες του ότι «οι μεταρρυθμίσεις που υποσχεθήκαμε στον ελληνικό λαό έχουν όλες δρομολογηθεί».\nΤην ίδια στιγμή (μα την Παναγία, Δημητρό, έτσι και τά’λεγε αυτά ο Μητσοτάκης θα ξέραμε ποιος έφταιγε…), εκτροχιάστηκε στο Μενίδι μια αμαξοστοιχία που λέγεται «Ελλάς», και κάνει την διαδρομή Αθήνας-Θεσσαλονίκης, και τούμπαλιν. Ένας υπάλληλος των σιδηροδρόμων, με job-description «κλειδούχος», δεν βρέθηκε στο πόστο του όταν έπρεπε για να γυρίσει το κλειδί και να αλλάξει κάποια ένωση στις γραμμές, και έγινε το κακό. Αυτή είναι η Ελλάδα, Δημητρό μου. Εξαρτάται εντελώς από το εάν θα είναι στο πόστο του η όχι ο εκάστοτε «κλειδούχος».\nΤην Τρίτη το απόγευμα υποδεχτήκαμε εδώ τον πρόεδρό σας, και τον είχαμε μέχρι και την Πέμπτη. Η συνάντησή του με τον Καραμανλή, την Τετάρτη στο Μαξίμου, ήταν πράγματι ουσιώδης αφού, ως φαίνεται, εξήλθαμε, επιτέλους, αμφότεροι από την χειμερία μας νάρκη (στην οποία πέσαμε αμέσως μετά το δημοψήφισμα), και αναλαμβάνουμε μια σοβαρή πρωτοβουλία για να αρχίσουν πάλι συνομιλίες για επίλυση του Κυπριακού. Η νέα καραμέλα που βρήκαμε, «όχι σε ασφυκτικά χρονοδιαγράμματα», με ενοχλεί όσο με ενοχλούσαν και άλλες φράσεις-κλισέ παλιά, όπως «δίκαιη και βιώσιμη λύση», κλπ.\nΕάν δεν έχουμε καταλάβει, μετά από 32 χρόνια κατοχής, πόσο πράγματι ασφυκτικά είναι τα πράγματα, τότε είμαστε ίσως άξιοι της μοίρας μας. Λένε: «ο κυπριακός λαός δεν είναι έτοιμος». Πότε θάναι, άραγε; Όταν θα έχει παγιωθεί ακόμα πιο πολύ στον βορρά το κατοχικό καθεστώς; Όταν οι έποικοι θα έχουν διπλασιαστεί, και οι στρατιώτες θα έχουν γίνει «αναπόσπαστο μέρος της κοινωνίας μας», όπως συνήθιζε να λέει ο Ντενκτάς;\nΌπως και νάχει, οι τελευταίες εξελίξεις δείχνουν ότι αρχίζουμε και πάλι να μπαίνουμε στο παιχνίδι. Γιατί μέχρι τότε, έστω και με επικοινωνιακές φούσκες (όπως οι προτάσεις Γκιούλ), η Τουρκία ήταν εκείνη που φαινόταν προς τα έξω ότι είχε τον καημό να λύσει το πρόβλημα, και ότι εμείς είχαμε οχυρωθεί πίσω από ένα «όχι» μπετόν, και από την ασφάλεια της Ε.Ε., και βαράγαμε μύγες. Οι πληροφορίες εδώ στην Αθήνα θέλουν να ανακοινώνεται εντός του έτους αυτού, μάλλον προς το τέλος, η επίσημη έναρξη συνομιλιών μεταξύ των 2 πλευρών, πάνω σε συγκεκριμένο πλαίσιο συζήτησης που θα πατάει επάνω σε σημεία του προηγούμενου Σχεδίου Ανάν που και οι δύο πλευρές θα έχουν συμφωνήσει εκ των προτέρων ότι αξίζει να επαναδιαπραγματευτούν.\nΑκου κάτι ενδιαφέρον που αλίευσα από την εφημερίδα Lifo. Από τους δρόμους της Αθηνας που έχουν δώσει τα ονόματά τους σε τόπους, πρώτη έρχεται η Κρήτη με 43 οδούς, και δεύτερη η Κύπρος μας με 42. Οι περισσότεροι «οδοί Κύπρου» βαφτίστηκαν έτσι κατά την περίοδο ’56 – ’65 όταν, πράγματι, όλος ο ελλαδίτικος πληθυσμός ξεχυνόταν στους δρόμους για το Κυπριακό. Επίσης, πολλοί δρόμοι και λεωφόροι πήραν την ονομασία της Κύπρου αμέσως μετά την εισβολή του 1974.\nΑπό τους ανθρώπους των γραμμάτων και των τεχνών που έγιναν … δρόμοι, πρώτος είναι ο Κωστής Παλαμάς, με 30 οδούς, και ακολουθούν, Αδαμάντιος Κοραής με 28, Νίκος Καζαντζάκης με 13, ενώ υπάρχουν ακόμα μόνο 2 για τον Κώστα Καρυωτάκη, 6 για τον Κωνσταντίνο καβάφη, 5 για τον Ροΐδη, μόνο 1 για τον Βασίλη Τσιτσάνη, 1 για την Ζωζώ Σαπουντζάκη και καμία για την Μαρία Κάλλας. Ποιος ξέρει; Άμα πάρουμε και την φετινή Ευρωβιζιόν, ίσως αποκτήσουμε και καμιά λεωφόρο Άννας Βίσση, η καμιά πλατεία Νίκου Καρβέλλα.\nΌταν γινόταν, θυμάμαι, συζήτηση για το πώς θα έπρεπε να ονομάσουμε το καινούργιο μας αεροδρόμιο στα Σπάτα, είχα προτείνει δύο ονόματα από την στήλη μου στην «Ελευθεροτυπία»: Πρώτον, εκείνο της Μαρίας Κάλας, και δεύτερον εκείνο του Γεωργίου Παπανικολάου, του Έλληνα γιατρού που, με τα περίφημα Πάπ-Τεστ του, έχει σώσει τις ζωές εκατομμυρίων ανθρώπων σ’ όλο τον κόσμο. Για φαντάσου, ρε Δημητρό, τι όμορφα που θα νοιώθαμε όταν, ευρισκόμενοι σε κάποια χώρα του εξωτερικού περιμένοντας να επιστρέψουμε στη πατρίδα, ακούγαμε από τα μεγάφωνα την ανακοίνωση «παρακαλούνται οι επιβάτες της τάδε πτήσης για το αεροδρόμιο Μαρία Κάλας της Αθήνας, να προσέλθουν στην έξοδο τάδε».\nΗ πρότασή μου, δυστυχώς, δεν είχε τύχη. Επικράτησε εκείνη των πολιτικών που, βεβαίως, πολιτικό επέλεξαν. Τον Ελευθεριο Βενιζέλο. Δεν λέω, καλός και άξιος, αν και υπάρχουν και διαφωνούντες, αλλά νισάφι πια. Έχει 25 δρόμους και 4 πλατείες ήδη στο όνομά του. Μόνο στην Αθήνα.\nΑλήθεια, εάν φτιάχνατε καινούργιο αεροδρόμιο στη Κύπρο, φίλε, και σου έλεγαν να βρεις εσύ το όνομα, ποιο θα επέλεγες;\nΠεριμένω νέα σου σύντομα.\n(Υ.Γ.: Φάνο, καλό ταξίδι)\nposted by christos michaelides at Saturday, March 11, 2006 13 comments


Αν θέλετε φυσικά να αποκτήσετε επίπεδη κοιλιά\n26 Sep 201821.45\nΕπίπεδη κοιλιά, διατροφή, τροφές,\nΟι 5 υγιεινές τροφές που μπορεί να προκαλέσουν ακόμα και… θάνατο!\nΜεσογειακός κυκλώνας πιθανώς θα «χτυπήσει» την Ελλάδα – Πότε θα γίνει\nΗ κοιλιά είναι ένα από τα σημεία που συγκεντρώνουν το πιο επίμονο λίπος. Το λίπος στην περιοχή της κοιλιάς είναι αντιαισθητικό, αλλά και επικίνδυνο, καθώς συνδέεται με μια σειρά παθήσεων.\nΔυστυχώς, οι πιο νόστιμες και ταυτόχρονα ανθυγιεινές τροφές, συνδέονται με τη δημιουργία λίπους στην κοιλιά. Δείτε ποιες είναι αυτές και φροντίστε να τις αποφεύγετε, αν θέλετε να αποκτήσετε επίπεδη κοιλιά.


ΑΝΤΑΡΣΙΑ στις ΓΕΙΤΟΝΙΕΣ της ΑΘΗΝΑΣ: Απαγορεύσεις διαδηλώσεων για να υποδεχτούν την ανεπιθύμητη Μέρκελ\nΑπαγορεύσεις διαδηλώσεων για να υποδεχτούν την ανεπιθύμητη Μέρκελ\nΠέτρος Κωνσταντίνου, υποψήφιος Δήμαρχος Αθήνας:\nΟ θλιβερός θίασος της συγκυβέρνησης Σαμαρά Βενιζέλου αφού πανηγύρισε για την «έξοδο στις αγορές» της τοκογλυφίας αποφάσισε να υποδεχτεί τη Μέρκελ με απαγόρευση των διαδηλώσεων των συνδικάτων κα της αριστεράς.\nΔεν έχουμε κανένα λόγο να στρώνουμε κόκκινα χαλιά για τη Μέρκελ και το Σαμαρά όταν διασώζουν τις τράπεζες για να καταστρέψουν τις δουλειές, τις υπηρεσίες, τις ζωές μας.\nΕίναι θεματοφύλακες της Ευρωπαϊκής Ένωσης του κεφαλαίου, του ρατσισμού και του πολέμου, αυτής της άθλιας λυκοφιλίας που σκορπάει την μαζική ανεργάι και την φτώχεια, που φορτώνει τα βάρη της κρίσης στις πλάτες των εργαζόμενων.\nΑν οΣαμαράς είχε το Μπαλτάκο συνομιλητή των νεοναζί που παζάρευαν για τις δικαστικές τους διώξεις, η Μέρκελ έβαλε το χέρι της για να στηθεί μια εγκάθετη κυβέρνηση στην Ουκρανία με συμμετοχή των φασιστών.\nΗ κυβέρνηση πρέπει να πέσει τώρα με κλιμάκωση των αγώνων, των απεργιών και των καταλήψεων για να πάρουν πίσω τα μέτρα των Μνημονίων. Καμιά αναστολή των αγώνων περιμένοντας τις εκλογές!\nΑπό αυτούς λοιπόν δεν περιμέναμε να υπεράσπιζαν την δημοκρατία και τις ελευθερίες.\nΕίναι στο χέρι των εργαζόμενων και της νεολαίας να τους χαλάσουν τα σχέδια.\nΝα μην περάσει η τρομοκρατία και οι απαγορεύσεις!\nΌλοι και όλες στο συλλαλητήριο στις 5.30μμ στην Κλαυθμώνος.